ai4bharat/Pralekha huggingface dataset:
ਵਿੱਤ ਮੰਤਰਾਲਾ
27 ਰਾਜਾਂ ਨੇ " ਕੇਂਦਰੀ ਖਰਚਿਆਂ ਵਿੱਚੋਂ ਰਾਜਾਂ ਨੂੰ ਵਿਸ਼ੇਸ਼ ਸਹਾਇਤਾ ਯੋਜਨਾ" ਦਾ ਲਾਭ ਪ੍ਰਾਪਤ ਕੀਤਾ
9,879.61 ਕਰੋੜ ਰੁਪਏ ਦੇ ਪੂੰਜੀਗਤ ਖਰਚ ਪ੍ਰਾਜੈਕਟਾਂ ਨੂੰ ਮਨਜ਼ੂਰੀ ਦਿੱਤੀ ਗਈ
4,939.81 ਕਰੋੜ ਰੁਪਏ, ਦੀ ਪਹਿਲੀ ਕਿਸ਼ਤ ਜਾਰੀ ਕੀਤੀ ਗਈ
ਤਾਮਿਲਨਾਡੂ ਨੂੰ ਛੱਡ ਕੇ ਬਾਕੀ ਸਾਰੇ ਰਾਜਾਂ ਨੇ “ਕੇਂਦਰੀ ਖਰਚਿਆਂ ਵਿੱਚੋਂ ਰਾਜਾਂ ਨੂੰ ਵਿਸ਼ੇਸ਼ ਸਹਾਇਤਾ” ਲਈ ਨਵੀਂ ਘੋਸ਼ਿਤ ਕੀਤੀ ਗਈ ਯੋਜਨਾ ਦਾ ਲਾਭ ਉਠਾਇਆ ਹੈ। ਯੋਜਨਾ ਦੀ ਘੋਸ਼ਣਾ ਵਿੱਤ ਮੰਤਰੀ ਨੇ 12 ਅਕਤੂਬਰ, 2020 ਨੂੰ ਆਤਮ ਨਿਰਭਰ ਭਾਰਤਪੈਕੇਜ ਦੇ ਹਿੱਸੇ ਵਜੋਂ ਕੀਤੀ ਸੀ।
ਇਸ ਯੋਜਨਾ ਦਾ ਉਦੇਸ਼ ਰਾਜ ਸਰਕਾਰਾਂ ਵੱਲੋਂ ਪੂੰਜੀਗਤ ਖਰਚਿਆਂ ਨੂੰ ਵਧਾਉਣਾ ਹੈ ਜੋ ਇਸ ਸਾਲ ਕੋਵਿਡ -19 ਮਹਾਂਮਾਰੀ ਕਾਰਨ ਟੈਕਸ ਮਾਲੀਆ ਵਿੱਚ ਕਮੀ ਦੇ ਕਾਰਨ ਮੁਸ਼ਕਲ ਵਿੱਤੀ ਹਾਲਤਾਂ ਦਾ ਸਾਹਮਣਾ ਕਰ ਰਹੇ ਹਨ । ਪੂੰਜੀਗਤ ਖਰਚਿਆਂ ਦਾ ਵਧੇਰੇਗੁਣਕ ਪ੍ਰਭਾਵ ਹੁੰਦਾ ਹੈ ਜੋ ਅਰਥਵਿਵਸਥਾ ਦੀ ਭਵਿੱਖ ਦੀ ਉਤਪਾਦਕ ਸਮਰੱਥਾ ਨੂੰ ਵਧਾਉਂਦਾ ਹੈ ਅਤੇ ਨਤੀਜੇ ਵਜੋਂ ਆਰਥਿਕ ਵਿਕਾਸ ਦੀ ਉੱਚ ਦਰ ਨੂੰ ਯਕੀਨੀ ਬਣਾਉਣ ਵਿੱਚ ਸਹਾਇਕ ਸਾਬਤ ਹੁੰਦਾ ਹੈ ।. ਇਸ ਲਈ, ਕੇਂਦਰ ਸਰਕਾਰ ਦੀ ਅਣਸੁਖਾਵੀਂਵਿੱਤੀ ਸਥਿਤੀ ਦੇ ਬਾਵਜੂਦ ਵਿੱਤੀ ਸਾਲ 2020-21 ਵਿਚ ਰਾਜ ਸਰਕਾਰਾਂ ਨੂੰ ਪੂੰਜੀਗਤ ਖਰਚਿਆਂ ਦੇ ਸੰਬੰਧ ਵਿਚ ਵਿਸ਼ੇਸ਼ ਸਹਾਇਤਾ ਪ੍ਰਦਾਨ ਕਰਨ ਦਾ ਫੈਸਲਾ ਕੀਤਾ ਗਿਆ।
ਇਸ ਯੋਜਨਾ ਨੂੰ ਰਾਜ ਸਰਕਾਰਾਂ ਵੱਲੋਂ ਸਾਰਥਕ ਹੁੰਗਾਰਾ ਮਿਲਿਆ ਹੈ। ਵਿੱਤ ਮੰਤਰਾਲੇ ਨੇ ਹੁਣ ਤੱਕ 27 ਰਾਜਾਂ ਲਈ 9,879.61 ਕਰੋੜ ਰੁਪਏ ਦੇ ਪੂੰਜੀਗਤ ਖਰਚਿਆਂ ਦੇ ਪ੍ਰਸਤਾਵਾਂ ਨੂੰ ਮਨਜ਼ੂਰੀ ਦੇ ਦਿੱਤੀ ਹੈ। ਸਕੀਮ ਅਧੀਨ ਪਹਿਲੀ ਕਿਸ਼ਤ ਵਜੋਂ ਰਾਜਾਂ ਨੂੰਪਹਿਲਾਂ ਹੀ 4,939.81 ਕਰੋੜ ਰੁਪਏ ਦੀ ਰਾਸ਼ੀ ਜਾਰੀ ਕੀਤੀ ਜਾ ਚੁੱਕੀ ਹੈ। ਰਾਜ ਅਨੁਸਾਰ ਵੰਡ, ਮਨਜ਼ੂਰ ਪ੍ਰਵਾਨਗੀਆਂ ਅਤੇ ਜਾਰੀ ਕੀਤੇ ਫੰਡ ਜੁੜੇ ਹੋਏ ਹਨ.
ਆਰਥਿਕਤਾ ਦੇ ਵਿਭਿੰਨ ਖੇਤਰਾਂ ਜਿਵੇਂ ਸਿਹਤ, ਪੇਂਡੂ ਵਿਕਾਸ, ਜਲ ਸਪਲਾਈ, ਸਿੰਜਾਈ, ਬਿਜਲੀ, ਆਵਾਜਾਈ, ਸਿੱਖਿਆ, ਸ਼ਹਿਰੀ ਵਿਕਾਸ ਵਿਚ ਪੂੰਜੀਗਤ ਖਰਚਿਆਂ ਦੇ ਪ੍ਰਾਜੈਕਟਾਂ ਨੂੰ ਮਨਜ਼ੂਰੀ ਦਿੱਤੀ ਗਈ ਹੈ।
ਸਕੀਮ ਦੇ ਤਿੰਨ ਹਿੱਸੇ ਹਨ. ਯੋਜਨਾ ਦਾ ਭਾਗ -1 ਉੱਤਰ ਪੂਰਬੀ ਖੇਤਰ ਨੂੰ ਕਵਰ ਕਰਦਾ ਹੈ- ਇਸ ਹਿੱਸੇ ਤਹਿਤ ਅਰੁਣਾਚਲ ਪ੍ਰਦੇਸ਼ ਦੇ ਸੱਤ ਰਾਜਾਂ  ਨੂੰ 200 ਕਰੋੜਰੁਪਏ ਅਲਾਟ ਕੀਤੇ ਗਏ ਹਨ। ਵੱਡੀ ਆਬਾਦੀ ਅਤੇ ਭੂਗੋਲਿਕ ਖੇਤਰ ਦੇ ਮੱਦੇਨਜ਼ਰ ਆਸਾਮ ਨੂੰ ਇਸ ਸਕੀਮ ਅਧੀਨ 450 ਕਰੋੜ ਰੁਪਏ ਅਲਾਟ ਕੀਤੇ ਗਏ ਹਨ।
ਸਕੀਮ ਦਾ ਭਾਗ -2 ਉਨ੍ਹਾਂ ਦੂਜੇ ਸਾਰੇ ਰਾਜਾਂ ਲਈ ਹੈ, ਜਿਹੜੇ ਭਾਗ -1 ਵਿੱਚ ਸ਼ਾਮਲ ਨਹੀਂ ਹਨ। ਇਸ ਹਿੱਸੇ ਲਈ 7,500 ਕਰੋੜ ਰੁਪਏ ਰੱਖੇ ਗਏ ਹਨ। ਸਾਲ 2020-21 ਲਈ 15 ਵੇਂ ਵਿੱਤ ਕਮਿਸ਼ਨ ਦੀ ਅੰਤਰਿਮ ਮਨਜ਼ੂਰੀ ਦੇ ਅਨੁਸਾਰ ਕੇਂਦਰੀ ਟੈਕਸਾਂਵਿੱਚ ਉਨ੍ਹਾਂ ਦੇ ਹਿੱਸੇ ਦੇ ਅਨੁਪਾਤ ਵਿੱਚ ਇਹ ਰਕਮ ਇਨ੍ਹਾਂ ਰਾਜਾਂ ਵਿੱਚ ਅਲਾਟ ਕੀਤੀ ਗਈ ਹੈ।
ਯੋਜਨਾ ਦੇ ਭਾਗ -3 ਦਾ ਉਦੇਸ਼ ਰਾਜਾਂ ਵਿੱਚ ਵੱਖ-ਵੱਖ ਜਨਤਕ ਕੇਂਦਰਿਤ ਸੁਧਾਰਾਂ ਨੂੰ ਉਤਸ਼ਾਹਤ ਕਰਨਾ ਹੈ। ਇਸ ਹਿੱਸੇ ਤਹਿਤ 2000 ਕਰੋੜ ਰੁਪਏ ਰੱਖੇ ਗਏ ਹਨ। ਇਹ ਰਕਮ ਉਨ੍ਹਾਂ ਰਾਜਾਂ ਨੂੰ ਹੀ ਮਿਲੇਗੀ, ਜਿਨ੍ਹਾਂ ਨੇ ਸੁਧਾਰਾਂ ਨਾਲ ਸਬੰਧਤ ਵਾਧੂ ਉਧਾਰਅਧਿਕਾਰਾਂ ਬਾਰੇ ਵਿੱਤ ਮੰਤਰਾਲੇ ਵੱਲੋਂ 17 ਮਈ, 2020 ਨੂੰ ਆਪਣੇ ਪੱਤਰ ਵਿੱਚ ਨਿਰਧਾਰਤ ਕੀਤੇ ਚਾਰ ਸੁਧਾਰਾਂ ਵਿੱਚੋਂ ਘੱਟੋ ਘੱਟ ਤਿੰਨ ਲਾਗੂ ਕੀਤੇ ਹਨ। ਇਹ ਚਾਰ ਸੁਧਾਰ ਹਨ- ਇਕ ਰਾਸ਼ਟਰ ਇਕ ਰਾਸ਼ਨ ਕਾਰਡ, ਕਾਰੋਬਾਰ ਵਿਚ ਸੁਧਾਰ ਦੀ ਸੌਖ, ਸ਼ਹਿਰੀਸਥਾਨਕ ਸੰਸਥਾਵਾਂ / ਸਹੂਲਤਾਂ ਸੁਧਾਰ ਅਤੇ ਬਿਜਲੀ ਖੇਤਰ ਦੇ ਸੁਧਾਰ ।
ਆਰਐਮ / ਕੇਐਮਐਨ
(Visitor Counter : 144
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਕੇਂਦਰ ਨੇ ਖੁਰਾਕ ਤੇਲ ਉਤਪਾਦਕਾਂ ਨੂੰ ਆਪਣੇ ਉਤਪਾਦ ਦਾ ਵਜਨ ਐਲਾਨ ਕਰਨ ਦੇ ਇਲਾਵਾ ਬਿਨਾ ਤਾਪਮਾਨ ਦੇ ਉਸ ਦੀ ਸ਼ੁੱਧ ਮਾਤਰਾ ਐਲਾਨ ਕਰਨ ਦੇ ਲਈ ਕਿਹਾ
ਨਿਰਮਾਤਾਵਾਂ, ਪੈਕਰਸ ਅਤੇ ਆਯਾਤਕਾਂ ਨੂੰ ਨਿਰਦੇਸ਼ ਜਾਰੀ ਹੋਣ ਦੀ ਮਿਤੀ ਤੋਂ 6 ਮਹੀਨੇ ਦੇ ਅੰਦਰ ਯਾਨੀ 15 ਜਨਵਰੀ 2023 ਤੱਕ ਆਪਣੀ ਲੇਬਲਿੰਗ ਨੂੰ ਠੀਕ ਕਰਨ ਦੀ ਸਲਾਹ ਦਿੱਤੀ ਗਈ ਹੈ
ਕੇਂਦਰ ਨੇ ਖੁਰਾਕ ਤੇਲ ਨਿਰਮਾਤਾਵਾਂ/ਪੈਕਰਸ/ਆਯਾਤਕਾਂ ਨੂੰ ਆਪਣੇ ਉਤਪਾਦ, ਖੁਰਾਕ ਤੇਲ ਆਦਿ ਦਾ ਵਜਨ ਐਲਾਨ ਕਰਨ ਦੇ ਇਲਾਵਾ ਤਾਪਮਾਨ ਦੇ ਬਿਨਾ ਉਸ ਦੀ ਸ਼ੁੱਧ ਮਾਤਰਾ ਐਲਾਨ ਕਰਨ ਦੀ ਸਲਾਹ ਦਿੱਤੀ ਹੈ। ਉਪਭੋਗਤਾ ਮਾਮਲੇ ਵਿਭਾਗ ਨੇ ਉਨ੍ਹਾਂ ਨੂੰ ਉਤਪਾਦ ਦੇ ਵਜਨ ਦੇ ਨਾਲ ਤਾਪਮਾਨ ਦਾ ਜ਼ਿਕਰ ਕੀਤੇ ਬਿਨਾ ਸ਼ੁੱਧ ਮਾਤਰਾ ਐਲਾਨ ਕਰਨ ਦੀ ਆਪਣੀ ਲੇਬਲਿੰਗ ਵਿੱਚ ਸੁਧਾਰ ਕਰਨ ਦੀ ਸਲਾਹ ਦਿੱਤੀ ਹੈ। ਇਹ ਕੰਮ ਇਸ ਨਿਰਦੇਸ਼ ਦੇ ਜਾਰੀ ਹੋਣ ਦੀ ਮਿਤੀ ਤੋਂ 6 ਮਹੀਨੇ ਦੇ ਅੰਦਰ ਯਾਨੀ 15 ਜਨਵਰੀ, 2023 ਤੱਕ ਕੀਤਾ ਜਾਣਾ ਹੈ।
ਲੀਗਲ ਮੈਟ੍ਰੋਲੌਜੀ  ਰੂਲਸ, 2011 ਦੇ ਤਹਿਤ ਉਪਭੋਗਤਾਵਾਂ ਦੇ ਹਿਤ ਵਿੱਚ ਸਾਰੇ ਪ੍ਰੀ-ਪੈਕੇਜਡ ਉਤਪਾਦਾਂ ‘ਤੇ ਹੋਰ ਐਲਾਨਾਂ ਦੇ ਇਲਾਵਾ ਵਜਨ ਜਾਂ ਮਾਪ ਦੀ ਮਾਨਕ ਇਕਾਈਆਂ ਦੇ ਸੰਦਰਭ ਵਿੱਚ ਸ਼ੁੱਧ ਮਾਤਰਾ ਦਾ ਐਲਾਨ ਕਰਨਾ ਲਾਜ਼ਮੀ ਹੈ।
ਨਿਯਮਾਵਲੀ ਦੇ ਪ੍ਰਾਵਧਾਨਾਂ ਦੇ ਅਨੁਸਾਰ ਖੁਰਾਕ ਤੇਲ, ਵਨਸਪਤੀ ਘੀ ਆਦਿ ਦੀ ਸ਼ੁੱਧ ਮਾਤਰਾ ਨੂੰ ਜਾਂ ਤਾਂ ਵਜਨ ਜਾਂ ਮਾਤਰਾ ਵਿੱਚ ਐਲਾਨ ਕੀਤਾ ਜਾਣਾ ਚਾਹੀਦਾ ਹੈ ਅਤੇ ਜੇਕਰ ਇਸ ਨੂੰ ਮਾਤਰਾ ਵਿੱਚ ਐਲਾਨ ਕੀਤਾ ਜਾਂਦਾ ਹੈ, ਤਾਂ ਲਾਜ਼ਮੀ ਤੌਰ ‘ਤੇ ਵਸਤੂ ਦਾ ਵਜਨ ਐਲਾਨ ਕੀਤਾ ਜਾਣਾ ਚਾਹੀਦਾ ਹੈ। ਇਹ ਦੇਖਿਆ ਗਿਆ ਹੈ ਕਿ ਉਦਯੋਗ ਲਗਾਤਾਰ ਮਾਤਰਾ ਵਿੱਚ ਸ਼ੁੱਧ ਮਾਤਰਾ ਦਾ ਐਲਾਨ ਕਰਦੇ ਹੋਏ ਤਾਪਮਾਨ ਦਾ ਜ਼ਿਕਰ ਕਰ ਰਹੇ ਹਨ।
ਮੈਨੂਫੈਕਚਰ/ਪੈਕਰਸ/ਆਯਾਤਕ ਖੁਰਾਕ ਤੇਲ ਦੀਆਂ ਇਕਾਈਆਂ ਦੇ ਨਾਲ ਪੈਕਿੰਗ ਦੇ ਸਮੇਂ ਤਾਪਮਾਨ ਦਾ ਜ਼ਿਕਰ ਕਰਦੇ ਹੋਏ ਖੁਰਾਕ ਤੇਲ ਦੀ ਸ਼ੁੱਧ ਮਾਤਰਾ ਦਾ ਐਲਾਨ ਕਰ ਰਹੇ ਹਨ। ਕੁਝ ਨਿਰਮਾਤਾ ਤਾਪਮਾਨ ਨੂੰ 600 C ਤੱਕ ਵਧਾ ਰਹੇ ਹਨ। ਇਹ ਦੇਖਿਆ ਗਿਆ ਹੈ ਕਿ ਜਦ ਪੈਕੇਜਿੰਗ ਵਿੱਚ ਉੱਚ ਤਾਪਮਾਨ ਦਾ ਜ਼ਿਕਰ ਹੁੰਦਾ ਹੈ ਤਦ ਖੁਰਾਕ ਤੇਲ, ਵਨਸਪਤੀ ਘੀ ਆਦਿ ਦੀ ਸ਼ੁੱਧ ਮਾਤਰਾ ਦੀ ਇਸ ਤਰ੍ਹਾਂ ਦੇ ਐਲਾਨ ਨੂੰ ਆਯਤਨ ਦੇ ਸੰਦਰਭ ਵਿੱਚ ਮਾਤਰਾ ਦੇ ਨਾਲ ਅਲੱਗ-ਅਲੱਗ ਤਾਪਮਾਨਾਂ ‘ਤੇ  ਸਥਿਰ ਰੱਖਿਆ ਜਾਂਦਾ ਹੈ। ਸੋਯਾਬੀਨ ਖੁਰਾਕ ਤੇਲ ਦਾ ਵਜਨ ਅਲੱਗ-ਅਲੱਗ ਤਾਪਮਾਨ ‘ਤੇ ਅਲੱਗ-ਅਲੱਗ ਹੋ ਸਕਦਾ ਹੈ ਇੱਕ ਲੀਟਰ ਦੀ ਮਾਤਰਾ ਵਿੱਚ ਇਹ ਨਿਮਨਅਨੁਸਾਰ ਹੈ:
|
|
ਲੜੀ ਨੰ.
|
|
ਤਾਪਮਾਨ
|
|
ਵਜਨ 
|
|
1
|
|
210C
|
|
919.1
|
|
2
|
|
300C
|
|
913.0
|
|
3
|
|
400C
|
|
906.2
|
|
4
|
|
500C
|
|
899.4
|
|
5
|
|
600C
|
|
892.6
ਇਸ ਲਈ ਅਲੱਗ-ਅਲੱਗ ਤਾਪਮਾਨ ‘ਤੇ ਖੁਰਾਕ ਤੇਲ ਦਾ ਵਜਨ ਅਲੱਗ-ਅਲੱਗ ਹੁੰਦਾ ਹੈ। ਇਸ ਲਈ ਇਹ ਸੁਨਿਸ਼ਚਿਤ ਕਰਨ ਦੇ ਲਈ ਕਿ ਖਰੀਦ ਦੇ ਸਮੇਂ ਉਪਭੋਗਤਾ ਨੂੰ ਪੈਕੇਜ ਵਿੱਚ ਸਹੀ ਮਾਤਰਾ ਮਿਲੇ ਖੁਰਾਕ ਤੇਲ ਦੇ ਨਿਰਮਾਤਾ/ਪੈਕਰ/ਆਯਾਤਕ ਆਦਿ ਨੂੰ ਤਾਪਮਾਨ ਦਾ ਜ਼ਿਕਰ ਕੀਤੇ ਬਿਨਾ ਉਕਤ ਉਤਪਾਦਾਂ ਨੂੰ ਪੈਕ ਕਰਨ ਦੀ ਸਲਾਹ ਦਿੱਤੀ ਗਈ ਹੈ ਅਤੇ ਇਸ ਨਾਲ ਇਹ ਵੀ ਸੁਨਿਸ਼ਚਿਤ ਹੋਵੇਗਾ ਕਿ ਮਾਤਰਾ ਅਤੇ ਮਾਸ  ਵਿੱਚ ਪੈਕੇਜ ‘ਤੇ ਐਲਾਨ ਮਾਤਰਾ ਸਹੀ ਹੋਵੇ।
ਭਾਰਤੀ ਪ੍ਰਤੀਯੋਗਿਤਾ ਕਮਿਸ਼ਨ
ਸੀਸੀਆਈ ਨੇ ਐਸਐਸਜੀ ਕੈਪੀਟਲ ਮੈਨੇਜਮੈਂਟ  , ਪ੍ਰਾਈਵੇਟ ਲਿਮਟਿਡ  ਵਲੋਂ ਐਲਟਿਕੋ ਕੈਪੀਟਲ ਇੰਡੀਆ ਲਿਮਟਿਡ  ਦੀ ਪ੍ਰਾਪਤੀ ਨੂੰ ਪ੍ਰਵਾਨਗੀ ਦਿੱਤੀ
ਭਾਰਤੀ ਪ੍ਰਤੀਯੋਗਤਾ ਕਮਿਸ਼ਨ  ਨੇ ਕੰਪੀਟੀਸ਼ਨ ਐਕਟ, 2002 ਦੀ ਧਾਰਾ 31  ਅਧੀਨ ਅੱਜ ਅਰੇਸ ਐਸਐਸਜੀ ਕੈਪੀਟਲ ਮੈਨੇਜਮੈਂਟ , ਪ੍ਰਾਈਵੇਟ ਲਿਮਟਿਡ  ਵਲੋਂ ਐਲਟਿਕੋ ਕੈਪੀਟਲ ਇੰਡੀਆ ਲਿਮਟਿਡ  ਦੀ ਪ੍ਰਾਪਤੀ ਨੂੰ ਪ੍ਰਵਾਨਗੀ ਦਿੱਤੀ ਹੈ।
ਪ੍ਰਸਤਾਵਤ ਰਲੇਵਾਂ ਇੰਡੀਆ ਸਪੈਸ਼ਲ ਸਿਚੁਏਸ਼ਨਜ਼ ਸਕੀਮ-II , ਇਨਵੈਸਮੈਂਟਸ ਅਪਰਚੁਨਿਟੀਜ਼ V ਪ੍ਰਾਈਵੇਟ ਲਿਮਟਿਡ  ਅਤੇ ਏਸੈਟਸ ਕੇਅਰ ਐਂਡ ਰੀਕੰਸਟ੍ਰਕਸ਼ਨ ਐਂਟਰਪ੍ਰਾਈਜ਼ ਲਿਮਟਿਡ  ਵਲੋਂ ਐਲਟਿਕੋ ਦੇ ਲੋਡ਼ ਐਸੈਸ ਦੀ ਪ੍ਰਾਪਤੀ ਨਾਲ ਜੁਡ਼ਿਆ ਹੈ, ਜੋ ਅਰੇਸ ਐਸਐਸਜੀ ਵਲੋਂ ਪਛਾਣੀਆਂ ਗਈਆਂ ਇਕਾਈਆਂ ਹਨ।
ਆਈਐਸਐਸਐਸ-II ਇੰਡੀਆ ਸਪੈਸ਼ਲ ਸਿਚੁਏਸ਼ਨਜ਼ ਟ੍ਰਸਟ ਦੀ ਇਕ ਸਕੀਮ ਹੈ ਜੋ ਇਕ ਆਲਟਰਨੇਟਿਵ ਇਨਵੈਸਮੈਂਟ ਫੰਡ ਹੈ ਅਤੇ ਜੋ ਸੇਬੀ  ਰੈਗੂਲੇਸ਼ਨਜ਼, 2012 ਅਧੀਨ ਸਕਿਊਰਟੀ ਐਂਡ ਐਕਸਚੇਂਜ ਬੋਰਡ ਆਫ ਇੰਡੀਆ  ਨਾਲ ਰਜਿਸਟਰਡ ਹੈ।
ਆਈਓਵੀ ਸੇਬੀ  ਰੈਗੂਲੇਸ਼ਨਜ਼, 2019 ਅਧੀਨ ਇਕ ਫੌਰਨ ਪੋਰਟਫੋਲੀਓ ਇਨਵੈਸਟਰ  ਵਜੋਂ ਰਜਿਸਟਰਡ ਹੈ ਅਤੇ ਫੌਰਨ ਪੋਰਟਫੋਲੀਓ ਇਨਵੈਸਟਰ ਦੀ ਕੈਟੇਗਰੀ 1 ਦੀ ਲਾਇਸੈਂਸ ਧਾਰਕ ਹੈ।
ਏਸੀਆਰਈ ਇਕ ਸਕਿਓਰਟਾਈਜ਼ੇਸ਼ਨ ਐਂਡ ਰੀਕੰਸਟ੍ਰਕਸ਼ਨ ਆਫ ਦਿ ਫਾਇਨੈਂਸ਼ਿਅਲ ਏਸੈਟਸ ਐਂਡ ਐਨਫੋਰਸਮੈਂਟ ਆਫ ਸਕਿਓਰਟੀ ਇਨਟ੍ਰਸਟ ਐਕਟ, 2002 ਅਧੀਨ ਇਕ ਏਸੈਟਸ ਰੀਕੰਸਟ੍ਰਕਸ਼ਨ ਕੰਪਨੀ  ਹੈ ਜੋ ਭਾਰਤੀ ਰਿਜ਼ਰਵ ਬੈਂਕ ਨਾਲ ਰਜਿਸਟਰਡ ਹੈ। ਇਹ ਜਾਇਦਾਦ ਦੀ ਮੁਡ਼ ਉਸਾਰੀ ਅਤੇ ਪ੍ਰਾਪਤੀ ਅਤੇ ਬੈਂਕਾਂ ਅਤੇ ਹੋਰ ਵਿੱਤੀ ਸੰਸਥਾਵਾਂ ਤੋਂ ਗੈਰ ਪ੍ਰਫਾਰਮਿੰਗ ਵਿੱਤੀ ਜਾਇਦਾਦਾਂ ਦੇ ਰੀਵਾਈਵਲ ਦੇ ਕੰਮਾਂ ਵਿਚ ਰੁਝੀ ਹੋਈ ਹੈ।
ਅਰੇਸ ਐਸਐਸਡੀ ਗਰੁੱਪ ਇਕ ਵਿਕਲਪਕ ਏਸੈਟ ਮੈਨੇਜਮੈਂਟ ਫਰਮ ਹੈ, ਜੋ 2009 ਵਿਚ ਸਥਾਪਤ ਕੀਤੀ ਗਈ ਸੀ ਅਤੇ ਇਸਦਾ ਸਾਰਾ ਧਿਆਨ ਏਸ਼ੀਆ ਪੈਸਿਫਿਕ ਖੇਤਰ ਵਿਚ ਨਿਵੇਸ਼ ਤੇ ਕੇਂਦ੍ਰਿਤ ਹੈ ਅਤੇ ਇਹ ਏਸ਼ੀਆ ਦੇ ਇਕ ਲੀਡਿੰਗ ਆਲਟਰਨੇਟਿਵ ਕ੍ਰੈਡਿਟ ਏਸੈਟ ਮੈਨੇਜਰਾਂ ਵਿਚੋਂ ਇਕ ਹੈ।
ਐਲਟਿਕੋ ਇਕ ਗੈਰ-ਬੈਂਕਿੰਗ ਵਿੱਤੀ ਕੰਪਨੀ ਹੈ, ਜੋ ਭਾਰਤ ਵਿਚ ਰੀਅਲ ਐਸਟੇਟ ਸੈਕਟਰ ਵਿਚ ਛੋਟੀਆਂ ਅਤੇ ਮੀਡੀਅਮ ਆਕਾਰ ਦੇ ਕਾਰਪੋਰੇਟਾਂ ਨੂੰ ਕਰਜ਼ਾ ਅਤੇ ਵਿੱਤੀ ਸਹਾਇਤਾ ਮੁਹੱਈਆ ਕਰਵਾਉਣ ਵਿਚ ਕੰਮ ਕਰਦੀ ਹੈ।
ਸੀਸੀਆਈ ਦਾ ਵਿਸਥਾਰਤ ਆਦੇਸ਼ ਬਾਅਦ ਵਿਚ ਜਾਰੀ ਕੀਤਾ ਜਾਵੇਗਾ।
ਆਰਐਮ ਕੇਐਮਐਨ
(Visitor Counter : 87
ਵਿੱਤ ਮੰਤਰਾਲਾ
ਸੀ.ਜੀ.ਐਸ.ਟੀ. ਕਮਿਸ਼ਨਰੇਟ, ਦਿੱਲੀ ਦੇ ਅਧਿਕਾਰੀਆਂ ਨੇ 50.03 ਕਰੋੜ ਰੁਪਏ ਦੇ ਇਨਪੁਟ ਟੈਕਸ ਕ੍ਰੇਡਿਟ ਧੋਖਾਦੇਹੀ ’ਚ ਇੱਕ ਵਿਅਕਤੀ ਨੂੰ ਗ੍ਰਿਫਤਾਰ ਕੀਤਾ
ਕੇਂਦਰੀ ਵਸਤੂ ਅਤੇ ਸੇਵਾ ਕਰ  ਕਮਿਸ਼ਨਰੇਟ, ਪੂਰਵੀ ਦਿੱਲੀ ਦੇ ਅਧਿਕਾਰੀਆਂ ਨੇ ਕਾਲਪਨਿਕ ਫਰਮਾਂ ਦੇ ਇੱਕ ਨੈੱਟਵਰਕ ਦਾ ਖੁਲਾਸਾ ਕੀਤਾ ਹੈ, ਜਿਨ੍ਹਾਂ ਦਾ ਇਸਤੇਮਾਲ ਸੰਚਾਲਕ ਵਲੋਂ ਵਸਤੂ ਅਤੇ ਸੇਵਾ ਕਰ  ਦੇ ਫਰਜੀ ਇਨਪੁਟ ਟੈਕਸ ਕ੍ਰੇਡਿਟ  ਬਣਾਉਣ ਅਤੇ ਹਸਤਾਂਤਰਿਤ ਕਰਨ ਲਈ ਕੀਤਾ ਜਾ ਰਿਹਾ ਸੀ । ਫਰਜੀ ਫਰਮਾਂ ਦਾ ਨੈੱਟਵਰਕ, ਵਿਸ਼ਾਲ ਨਾਮ ਦੇ ਵਿਅਕਤੀ ਵਲੋਂ ਸੰਚਾਲਿਤ ਕੀਤਾ ਜਾ ਰਿਹਾ ਸੀ, ਜੋ ਪੇਸ਼ੇ ਤੋਂ ਵਕੀਲ ਹੈ ਅਤੇ ਕੜਕੜਡੂਮਾ ਕੋਰਟ, ਦਿੱਲੀ ਵਿੱਚ ਵਕਾਲਤ ਕਰਦਾ ਸੀ ।
ਵਿਸ਼ਾਲ ਨੇ ਆਪਣੇ ਨਾਮ ’ਤੇ ਇੱਕ ਕਾਲਪਨਿਕ ਫਰਮ ਦੀ ਉਸਾਰੀ ਕਰਕੇ ਇਸ ਜੀ.ਐਸ.ਟੀ. ਧੋਖਾਦੇਹੀ ਦੀ ਸ਼ੁਰੂਆਤ ਕੀਤੀ, ਜਿਸਨੂੰ ਉਸ ਨੇ ਆਪਣੇ ਨਿਵਾਸ ਦੇ ਨਾਮ ’ਤੇ ਰਜਿਸ਼ਟਰਡ ਕਰਵਾਇਆ। ਇਸ ਤੋਂ ਬਾਅਦ, ਉਸ ਨੇ ਕਈ ਫਰਜੀ ਫਰਮਾਂ ਨੂੰ ਬਣਾਉਣ ਲਈ ਵੱਖ-ਵੱਖ ਆਦਮੀਆਂ ਦੇ ਕਈ ਕੇ.ਵਾਈ.ਸੀ. ਦੀ ਵਿਵਸਥਾ ਕੀਤੀ । ਇਸ ਫਰਜੀ ਫਰਮਾਂ ਦੀ ਕੋਈ ਵੀ ਵਿਵਸਾਇਕ ਗਤੀਵਿਧੀ ਨਹੀਂ ਸੀ ਅਤੇ ਇਨ੍ਹਾਂ ਨੂੰ ਪੂਰੀ ਤਰ੍ਹਾਂ ਨਾਲ ਨਕਲੀ ਇਨਪੁਟ ਟੈਕਸ ਕ੍ਰੇਡਿਟ ਨੂੰ ਹਸਤਾਂਤਰਿਤ ਕਰਨ ਅਤੇ ਸਰਕਾਰੀ ਖਜਾਨੇ ਨੂੰ ਠੱਗਣ ਦੇ ਉਦੇਸ਼ ਤੋਂ ਬਣਾਇਆ ਗਿਆ ਸੀ । ਉਸ ਦੇ ਘਰ ਦੀ ਤਲਾਸ਼ੀ ਦੌਰਾਨ ਕਈ ਕੇ.ਵਾਈ.ਸੀ. ਅਤੇ ਚੈਕ ਮਿਲੇ ਹਨ। ਉਹ ਆਪਣੇ ਗਾਹਕਾਂ ਨੂੰ ਚਲਾਣ ਰਾਸ਼ੀ ਦੇ 2 ਫ਼ੀਸਦੀ ਕਮੀਸ਼ਨ ਬਦਲੇ ਵਿੱਚ ਨਕਲੀ ਇਨਪੁਟ ਟੈਕਸ ਕ੍ਰੇਡਿਟ ਹਸਤਾਂਤਰਿਤ ਕਰਦਾ ਸੀ । ਹੁਣ ਤੱਕ ਫਰਜੀ ਇਨਪੁਟ ਟੈਕਸ ਕ੍ਰੇਡਿਟ ਦੀ ਕੁਲ ਰਕਮ 50. 03 ਕਰੋੜ ਰੁਪਏ ਨਿਰਧਾਰਤ ਕੀਤੀ ਗਈ ਹੈ, ਜਿਸਦੇ ਜਾਂਚ ਦੇ ਵੱਧਣ ਨਾਲ ਜਿਆਦਾ ਹੋਣ ਦੀ ਉਂਮੀਦ ਹੈ ।
ਐਡਵੋਕੇਟ ਵਿਸ਼ਾਲ, ਨੇ ਸਰਕਾਰ ਨੂੰ ਧੋਖਾ ਦੇਣ ਲਈ ਡੂੰਘੀ ਅਪਰਾਧਿਕ ਸਾਜਿਸ਼ ਰਚੀ ਅਤੇ ਸੀ.ਜੀ.ਐਸ.ਟੀ. ਅਧਿਨਿਯਮ, 2017 ਦੀ ਧਾਰਾ 132   ਅਤੇ 132   ਦੇ ਤਹਿਤ ਜਾਣਬੁੱਝ ਕੇ ਜੁਰਮ ਕੀਤੇ, ਜੋ ਅਧਿਨਿਯਮ ਦੀ ਧਾਰਾ 132  ਦੇ ਪ੍ਰਾਵਧਾਨਾਂ ਦੇ ਤਹਿਤ ਸੰਗੀਨ ਅਤੇ ਗੈਰ-ਜਮਾਨਤੀ ਦੋਸ਼ ਹਨ ਅਤੇ ਅਧਿਨਿਯਮ ਦੀ ਧਾਰਾ 132 ਦੇ ਉਪ ਖੰਡ 1 ਦੇ ਖੰਡ  ਦੇ ਤਹਿਤ ਸਜ਼ਾ ਯਾਫਤਾ ਹਨ । ਐਡਵੋਕੇਟ ਵਿਸ਼ਾਲ ਸੀ.ਜੀ.ਐਸ.ਟੀ. ਅਧਿਨਿਯਮ, 2017 ਦੀ ਧਾਰਾ 69  ਦੇ ਤਹਿਤ ਗ੍ਰਿਫਤਾਰ ਕੀਤਾ ਗਿਆ ਅਤੇ 27 ਫਰਵਰੀ, 2021 ਨੂੰ ਡਿਊਟੀ ਮਜਿਸਟਰੇਟ ਦੇ ਸਾਹਮਣੇ ਪੇਸ਼ ਕੀਤਾ ਗਿਆ, ਜਿਨ੍ਹਾਂ ਨੇ ਉਸਨੂੰ 13 ਮਾਰਚ, 2021 ਤੱਕ ਲਈ 14 ਦਿਨਾਂ ਦੀ ਕਾਨੂੰਨੀ ਹਿਰਾਸਤ ’ਚ ਭੇਜ ਦਿੱਤਾ। ਮਾਮਲੇ ਵਿੱਚ ਅੱਗੇ ਦੀ ਜਾਂਚ ਪ੍ਰਕ੍ਰਿਆ ਚੱਲ ਰਹੀ ਹੈ ।
ਵਰਣਨਯੋਗ ਹੈ ਕਿ ਜੀ.ਐਸ.ਟੀ. ਕੇਂਦਰੀ ਕਰ ਦੀ ਸਥਾਪਨਾ ਦੇ ਬਾਅਦ ਦਿੱਲੀ ਜੋਨ ਨੇ ਵੱਖ-ਵੱਖ ਮਾਮਲਿਆਂ ਵਿੱਚ 27 ਗ੍ਰਿਫਤਾਰੀਆਂ ਕੀਤੀਆਂ ਗਈਆਂ ਹਨ, ਜਿਨ੍ਹਾਂ ਨਾਲ ਜੀ.ਐਸ.ਟੀ. ਧੋਖਾਦੇਹੀ ਦੀ 4019. 95 ਰੁਪਏ ਤੋਂ ਜਿਆਦਾ ਦੀ ਰਕਮ ਜੁੜੀ ਹੋਈ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਰਾਜ ਸਭਾ ਸਾਂਸਦ ਸ਼੍ਰੀ ਔਸਕਰ ਫਰਨਾਂਡੀਸ ਜੀ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟਾਇਆ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਰਾਜ ਸਭਾ ਸਾਂਸਦ ਸ਼੍ਰੀ ਔਸਕਰ ਫਰਨਾਂਡੀਸ ਜੀ ਦੇ ਅਕਾਲ ਚਲਾਣੇ ‘ਤੇ ਸੋਗ ਪ੍ਰਗਟ ਕੀਤਾ ਹੈ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
“ਰਾਜ ਸਭਾ ਸਾਂਸਦ ਸ਼੍ਰੀ ਔਸਕਰ ਫਰਨਾਂਡੀਸ ਜੀ ਦੇ ਅਕਾਲ ਚਲਾਣੇ ਤੋਂ ਦੁਖੀ ਹਾਂ। ਇਸ ਦੁਖਦ ਘੜੀ ਵਿੱਚ, ਮੇਰੀਆਂ ਸੰਵੇਦਾਨਾਵਾਂ ਅਤੇ ਪ੍ਰਾਰਥਨਾਵਾਂ ਉਨ੍ਹਾਂ ਦੇ ਪਰਿਵਾਰ ਅਤੇ ਸ਼ੁਭਚਿੰਤਕਾਂ ਦੇ ਨਾਲ ਹਨ। ਉਨ੍ਹਾਂ ਦੀ ਆਤਮਾ ਨੂੰ ਸ਼ਾਂਤੀ ਮਿਲੇ: ਪ੍ਰਧਾਨ ਮੰਤਰੀ @narendramod”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਟੋਕੀਓ ਓਲੰਪਿਕਸ 2020 ਵਿੱਚ ਕਾਂਸੀ ਦਾ ਮੰਡਲ ਜਿੱਤਣ ‘ਤੇ ਭਾਰਤ ਦੀ ਪੁਰਸ਼ ਹਾਕੀ ਟੀਮ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਟੋਕੀਓ ਓਲੰਪਿਕਸ 2020 ਵਿੱਚ ਕਾਂਸੀ ਦਾ ਮੈਡਲ ਜਿੱਤਣ ‘ਤੇ ਭਾਰਤ ਦੀ ਪੁਰਸ਼ ਹਾਕੀ ਟੀਮ ਨੂੰ ਵਧਾਈਆਂ ਦਿੱਤੀਆਂ ਹਨ। ਪ੍ਰਧਾਨ ਮੰਤਰੀ ਨੇ ਇਹ ਵੀ ਕਿਹਾ ਕਿ ਇਸ ਸ਼ਾਨਦਾਰ ਜਿੱਤ ਨਾਲ ਟੀਮ ਨੇ ਪੂਰੇ ਦੇਸ਼ ਅਤੇ ਖਾਸ ਤੌਰ ‘ਤੇ ਸਾਡੇ ਨੌਜਵਾਨਾਂ ਨੂੰ ਜੋਸ਼ ਨਾਲ ਭਰ ਦਿੱਤਾ ਹੈ।
ਇੱਕ ਟਵੀਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ;
“ਇਤਿਹਾਸਿਕ! ਇਹ ਦਿਨ ਹਰ ਭਾਰਤੀ ਦੇ ਲਈ ਹਮੇਸ਼ਾ ਯਾਦਗਾਰ ਰਹੇਗਾ।
ਕਾਂਸੀ ਦਾ ਮੈਡਲ ਘਰ ਲਿਆਉਣ ਦੇ ਲਈ ਸਾਡੀ ਪੁਰਸ਼ਾਂ ਦੀ ਹਾਕੀ ਟੀਮ ਨੂੰ ਵਧਾਈਆਂ। ਇਸ ਸ਼ਾਨਦਾਰ ਜਿੱਤ ਨਾਲ, ਉਨ੍ਹਾਂ ਲੋਕਾਂ ਨੇ ਪੂਰੇ ਦੇਸ਼ ਦਾ ਅਤੇ ਖਾਸ ਤੌਰ ‘ਤੇ ਸਾਡੇ ਨੌਜਵਾਨਾਂ ਦਾ ਧਿਆਨ ਆਪਣੇ ਵੱਲ ਆਕਰਸ਼ਿਤ ਕੀਤਾ ਹੈ। ਭਾਰਤ ਨੂੰ ਆਪਣੀ ਹਾਕੀ ਟੀਮ ‘ਤੇ ਮਾਣ ਹੈ।”
ਰੇਲ ਮੰਤਰਾਲਾ
ਰੇਲਵੇ ਬੁਨਿਆਦੀ ਢਾਂਚੇ ’ਚ ਵਾਧੇ ਲਈ ਪੀਪੀਪੀ ਵਿੱਚ ਪਹਿਲਾਂ
ਭਾਰਤੀ ਰੇਲਵੇ ਦੇ ਨਿਜੀਕਰਣ ਦਾ ਕੋਈ ਪ੍ਰਸਤਾਵ ਨਹੀਂ ਹੈ। ਫਿਰ ਵੀ, ਇਹ ਅਨੁਮਾਨ ਹੈ ਕਿ ਭਾਰਤੀ ਰੇਲਵੇ ਨੂੰ ਯਾਤਰੀਆਂ ਨੂੰ ਅਤੇ ਮਾਲ ਸੇਵਾਵਾਂ ਦੀ ਬਿਹਤਰ ਡਿਲਿਵਰੀ ਤੇ ਆਵਾਜਾਈ ਵਿੱਚ ਮੋਡਲ ਸ਼ੇਅਰ ਦਾ ਸੁਧਾਰ ਕਰਨ ਹਿਤ ਆਪਣੇ ਨੈੱਟਵਰਕ ਦੇ ਪਾਸਾਰ ਤੇ ਸਮਰੱਥਾ ਵਾਧੇ, ਰੋਲਿੰਗ ਸਟੌਕ ਇੰਡਕਸ਼ਨ ਅਤੇ ਆਧੁਨਿਕੀਕਰਣ ਦੇ ਹੋਰ ਕੰਮਾਂ ਲਈ ਸਾਲ 2030 ਤੱਕ 50 ਲੱਖ ਕਰੋੜ ਰੁਪਏ ਦੇ ਪੂੰਜੀ ਨਿਵੇਸ਼ ਦੀ ਲੋੜ ਪਵੇਗੀ। ਪੂੰਜੀ ਫ਼ੰਡਿੰਗ ਦੇ ਪਾੜੇ ਨੂੰ ਪੂਰਨ ਤੇ ਆਧੁਨਿਕ ਟੈਕਨੋਲੋਜੀ ਤੇ ਕਾਰਜਕੁਸ਼ਲਤਾਵਾਂ ਲਿਆਉਣ ਲਈ ਯਾਤਰੀਆਂ ਨੂੰ ਸੁਧਰੀ ਹੋਈ ਸੇਵਾ ਡਿਲਿਵਰੀ ਮੁਹੱਈਆ ਕਰਵਾਉਣ ਦੇ ਉਦੇਸ਼ ਨਾਲ ਚੋਣਵੇਂ ਰੂਟਾਂ ਉੱਤੇ ਯਾਤਰੀ ਰੇਲਾਂ ਚਲਾਉਣ ਲਈ ਆਧੁਨਿਕ ਰੇਕਸ ਸ਼ਾਮਲ ਕਰਨ ਸਮੇਤ ਕੁਝ ਪਹਿਲਾਂ ਵਿੱਚ ‘ਜਨਤਕ ਨਿਜੀ ਭਾਈਵਾਲੀ’  ਮਾਡਲ ਦੀ ਵਰਤੋਂ ਕਰਨ ਦੀ ਯੋਜਨਾ ਹੈ। ਉਂਝ ਰੇਲ ਅਪਰੇਸ਼ਨਜ਼ ਤੇ ਸੁਰੱਖਿਆ ਪ੍ਰਮਾਣਿਕਤਾ ਦਾ ਕੰਮ ਅਜਿਹੇ ਸਾਰੇ ਮਾਮਲਿਆਂ ਵਿੱਚ ਭਾਰਤੀ ਰੇਲਵੇਜ਼ ਵਿੱਚ ਜਾਰੀ ਰਹੇਗਾ।
ਪੀਪੀਪੀ ਮੋਡ ਵਿੱਚ ਯਾਤਰੀ ਰੇਲ ਸੇਵਾਵਾਂ ਦੇ ਅਪਰੇਸ਼ਨ ਦੁਆਰਾ ਮੌਜੂਦਾ ਯਾਤਰੀ ਰੇਲ ਸੇਵਾਵਾਂ ਪ੍ਰਭਾਵਿਤ ਨਹੀਂ ਹੋਣਗੀਆਂ। ਪੀਪੀਪੀ ਮੋਡ ਵਿੱਚ ਚਲਾਈਆਂ ਜਾਣ ਵਾਲੀਆਂ ਰੇਲ ਸੇਵਾਵਾਂ ਵਧੀਕ ਰੇਲਾਂ ਹੋਣਗੀਆਂ, ਜਿਨ੍ਹਾਂ ਦਾ ਉਦੇਸ਼ ਜਨਤਾ ਲਈ ਰੇਲ ਸੇਵਾਵਾਂ ਦੀ ਉਪਲਬਧਤਾ ਵਿੱਚ ਵਾਧਾ ਕਰਨਾ ਹੈ। ਟ੍ਰਾਂਸਪੋਰਟ ਬੋਲੀ ਪ੍ਰਕਿਰਿਆ ਜ਼ਰੀਏ ਚੁਣਿਆ ਜਾਣ ਵਾਲਾ ਅਪਰੇਟਰ ਉਸ ਵੱਲੋਂ ਮੁਹੱਈਆ ਕਰਵਾਈਆਂ ਜਾਣ ਵਾਲੀਆਂ ਸੇਵਾਵਾਂ ਦੇ ਪੱਧਰ ਦੇ ਹਿਸਾਬ ਨਾਲ ਬਾਜ਼ਾਰ ਦੀਆਂ ਸਥਿਤੀਆਂ ਦੇ ਅਧਾਰ ਉੱਤੇ ਯਾਤਰੀਆਂ ਤੋਂ ਕਿਰਾਇਆ ਵਸੂਲ ਕਰਨ ਦਾ ਅਧਿਕਾਰੀ ਹੋਵੇਗਾ।
ਇਹ ਜਾਣਕਾਰੀ ਰੇਲ ਅਤੇ ਕਾਮਰਸ ਤੇ ਉਦਯੋਗ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਉੱਤਰ ਰਾਹੀਂ ਦਿੱਤੀ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਏਆਰਸੀਆਈ ਅਤੇ ਆਈਆਈਟੀ-ਐੱਚ ਵਿਗਿਆਨੀਆਂ ਨੇ ਨੋਵਲ ਇਲੈਕਟ੍ਰੋਡ ਸਮੱਗਰੀ ਨਾਲ ਉੱਚ-ਪ੍ਰਦਰਸ਼ਨ ਹਾਈਬ੍ਰਿਡ ਸੁਪਰਕਪੈਸਿਟਰਸ ਤਿਆਰ ਕੀਤੇ
ਇਹ ਡਿਵਾਈਸ ਅਗਲੀ ਪੀੜ੍ਹੀ ਦੇ ਉੱਚ ਪਾਵਰ-ਉੱਚ ਊਰਜਾ ਭੰਡਾਰਨ ਉਪਕਰਣਾਂ ਦੀ ਪ੍ਰਤੀ ਦਿਨ ਵਰਤੋਂ ਲਈ ਰਾਹ ਪੱਧਰਾ ਕਰ ਸਕਦੀ ਹੈ
ਵਿਗਿਆਨੀਆਂ ਨੇ ਇੱਕ ਘੱਟ ਕੀਮਤ ਵਾਲੇ ਸੁਪਰਕਪੈਸਿਟਰ ਉਪਕਰਣ ਦਾ ਵਿਕਾਸ ਕੀਤਾ ਹੈ ਜਿਸਦਾ ਨੋਵਲ ਇਲੈਕਟ੍ਰੋਡ ਪਦਾਰਥ, ਜਿਸਦਾ ਕਿ ਉਨ੍ਹਾਂ ਨੇ ਸੰਸਲੇਸ਼ਣ ਕੀਤਾ ਹੈ, ਦੇ ਨਾਲ ਭੰਡਾਰਨ ਸਮਰੱਥਾ ਵਿੱਚ ਸ਼ਾਨਦਾਰ ਵਾਧਾ ਹੁੰਦਾ ਹੈ, ਜੋ ਕਿ ਅਗਲੀ ਪੀੜ੍ਹੀ ਦੇ ਉੱਚ ਪਾਵਰ-ਉੱਚ ਊਰਜਾ ਭੰਡਾਰਨ ਉਪਕਰਣਾਂ ਲਈ ਰਾਹ ਪੱਧਰਾ ਕਰ ਸਕਦਾ ਹੈ।
ਸੁਪਰਕਪੈਸਿਟਰਸ ਨੇ ਬੈਟਰੀਆਂ ਦੇ ਮੁਕਾਬਲੇ ਵਿੱਚ ਵੱਧ ਉੱਚ ਤਾਕਤ ਘਣਤਾ, ਲੰਬੀ ਸਾਈਕਲ ਲਾਈਫ ਅਤੇ ਸ਼ਾਨਦਾਰ ਸਮਰੱਥਾ ਧਾਰਨ ਕਰਕੇ ਕਾਫ਼ੀ ਧਿਆਨ ਆਕਰਸ਼ਿਤ ਕੀਤਾ ਹੈ। ਵਪਾਰਕ ਮਾਰਕੀਟ ਵਿਚ ਉਨ੍ਹਾਂ ਦੀ ਸੰਭਾਵਿਤ ਉਪਯੋਗਤਾ ਨੂੰ ਧਿਆਨ ਵਿਚ ਰੱਖਦਿਆਂ, ਘੱਟ ਲਾਗਤ ਵਾਲੀਆਂ ਫੈਬਰੀਕੇਸ਼ਨ ਤਕਨੀਕਾਂ ਦੁਆਰਾ ਵਿਕਸਿਤ ਉੱਚ ਕਪੈਸੀਟੈਂਸ ਅਤੇ ਸ਼ਾਨਦਾਰ ਸਮਰੱਥਾ ਰੱਖਣ ਵਾਲੇ ਸੁਪਰਕਪੈਸਿਟਰਸ ਅਜੋਕੇ ਸਮੇਂ ਦੀ ਜ਼ਰੂਰਤ ਹਨ।
ਆਈਆਈਟੀ ਹੈਦਰਾਬਾਦ ਦੇ ਸਹਿਯੋਗ ਨਾਲ ਭਾਰਤ ਸਰਕਾਰ ਦੇ ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ ਦੀ ਇੱਕ ਖੁਦਮੁਖਤਿਆਰੀ ਸੰਸਥਾ ਅੰਤਰਰਾਸ਼ਟਰੀ ਅਡਵਾਂਸਡ ਰਿਸਰਚ ਸੈਂਟਰ ਫਾਰ ਪਾਊਡਰ ਮੈਟਾਲੱਰਜੀ ਐਂਡ ਨਿਊ ਮੈਟੀਰੀਅਲਜ਼  ਦੇ ਵਿਗਿਆਨੀਆਂ ਨੇ ਹਾਈਬ੍ਰਿਡ ਸੁਪਰਕਪੈਸਿਟਰਸ ਲਈ, ਇੱਕ ਸਰਗਰਮ ਪਦਾਰਥ ਦੇ ਰੂਪ ਵਿੱਚ ਆਕਸੀਜਨ ਦੀਆਂ ਖਾਲੀ ਥਾਵਾਂ ਦੇ ਨਾਲ ਨੈਨੋਸ਼ੀਟ ਬਣਤਰਾਂ ਵਾਲੇ ਨਿਕਲ ਕੋਬਲਟਾਈਟ  ਦੇ ਬਣੇ ਇਲੈਕਟ੍ਰੋਡਜ਼ ਨੂੰ ਸਿੰਥੇਸਾਈਜ਼ ਕਰਨ ਲਈ ਇੱਕ ਅਸਾਨ, ਸਕੇਲੇਬਲ ਅਤੇ ਘੱਟ ਖਰਚੀਲਾ ਇਲੈਕਟ੍ਰੋ ਕੈਮੀਕਲ ਰੂਟ ਵਿਕਸਿਤ ਕੀਤਾ ਹੈ। ਇਹ ਇਲੈਕਟ੍ਰੋਡਜ਼ ਸ਼ਾਨਦਾਰ ਇਲੈਕਟ੍ਰੋ ਕੈਮੀਕਲ ਕਾਰਗੁਜ਼ਾਰੀ ਦੇ ਪਾਏ ਗਏ ਹਨ।
ਅਜਿਹੇ ਹਾਈਬ੍ਰਿਡ ਸੁਪਰਕਪੈਸਿਟਰ, ਰਵਾਇਤੀ ਡਬਲ ਲੇਅਰ ਸੁਪਰਕਪੈਸਿਟਰਸ ਅਤੇ ਬੈਟਰੀਆਂ, ਦੋਵਾਂ ਦੀਆਂ ਵਿਸ਼ੇਸ਼ਤਾਵਾਂ ਨੂੰ ਇਕੱਠਾ ਕਰਦੇ ਹਨ ਅਤੇ ਉੱਚ ਪਾਵਰ-ਉੱਚ ਊਰਜਾ ਭੰਡਾਰਨ ਉਪਕਰਣਾਂ ਵਜੋਂ ਕੰਮ ਕਰਦੇ ਹਨ। ਹਾਲਾਂਕਿ, ਉੱਚ ਪੋਰੋਸਿਟੀ ਵਾਲੀ ਰੇਡੋਕਸ ਮੈਟਲ ਆਕਸਾਈਡ  ਸਮੱਗਰੀ ਵਾਲੇ ਸੂਡੋਕਪੈਸਿਟਰ ਉਪਕਰਣਾਂ ਨੂੰ ਡਿਜ਼ਾਈਨ ਕਰਨਾ ਚੁਣੌਤੀਪੂਰਨ ਹੈ, ਜੋ ਉੱਚ ਸਮਰੱਥਾ ਅਤੇ ਚੰਗੀ ਲਾਈਫ ਸਾਈਕਲ ਨੂੰ ਪ੍ਰਦਰਸ਼ਿਤ ਕਰਦੇ ਹਨ। ਇਸਦੀ ਚਾਲਕਤਾ, ਸਥਿਰਤਾ ਅਤੇ ਇਲੈਕਟ੍ਰੋ ਕੈਮੀਕਲ ਗਤੀਵਿਧੀ ਨੂੰ ਵਧਾਉਣ ਲਈ ਸੰਸਲੇਸ਼ਣ ਵਾਲੇ ਐੱਮਓ ਦੀਆਂ ਅੰਦਰੂਨੀ ਵਿਸ਼ੇਸ਼ਤਾਵਾਂ ਨੂੰ ਸੋਧਣਾ ਲੋੜੀਂਦਾ ਹੈ।
ਏਆਰਸੀਆਈ ਅਤੇ ਆਈਆਈਟੀ-ਐੱਚ ਦੇ ਵਿਗਿਆਨੀਆਂ ਨੇ ਇਨ੍ਹਾਂ ਚੁਣੌਤੀਆਂ ਦਾ ਹੱਲ ਲਭਣ ਦੀ ਕੋਸ਼ਿਸ਼ ਕੀਤੀ ਅਤੇ ਇੱਕ ਨੋਵਲ ਇਲੈਕਟ੍ਰੋ ਡੈਪੋਜ਼ੀਸ਼ਨ ਰੂਟ ਦੁਆਰਾ NiCo2O4 ਨੈਨੋਸਟਰਕਚਰਡ ਇਲੈਕਟ੍ਰੋਡਸ ਨੂੰ ਸੰਸਲੇਸ਼ਣ ਵਿੱਚ ਸਫ਼ਲ ਹੋਏ। ਉਨ੍ਹਾਂ ਨੇ ਹਾਈਬ੍ਰਿਡ ਸੁਪਰਕਪੈਸਿਟਰ ਲਈ ਇਕ ਸਰਗਰਮ, ਸਕਾਰਾਤਮਕ ਇਲੈਕਟ੍ਰੋਡ ਪਦਾਰਥ ਤਿਆਰ ਕਰਨ ਲਈ ਵਾਤਾਵਰਣ ਅਨੁਕੂਲ ਕੈਮੀਕਲ ਰਿਡਕਸ਼ਨ ਪ੍ਰਕਿਰਿਆ ਦੁਆਰਾ ਆਕਸੀਜਨ ਦੀਆਂ ਖਾਲੀ ਥਾਵਾਂ ਦੀ ਸਰਵੋਤਮ ਸੰਖਿਆ ਪ੍ਰਸਤੁਤ ਕੀਤੀ, ਜਿਵੇਂ ਕਿ ਇਹ "ਬੈਟਰੀ ਅਤੇ ਸੁਪਰਕੈਪਸ" ਜਰਨਲ ਵਿੱਚ ਉਨ੍ਹਾਂ ਦੇ ਤਾਜ਼ਾ ਪ੍ਰਕਾਸ਼ਨ ਵਿੱਚ ਦੱਸਿਆ ਗਿਆ ਹੈ। ਇਹ ਸੁਪਰਕਪੈਸਿਟਰਸ ਲਈ ਮੌਜੂਦਾ ਕਾਰਬਨ-ਅਧਾਰਿਤ ਇਲੈਕਟ੍ਰੋਡਜ਼ ਦਾ ਉੱਚ ਊਰਜਾ ਘਣਤਾ ਪ੍ਰਾਪਤ ਕਰਨ ਲਈ ਪ੍ਰਭਾਵਸ਼ਾਲੀ ਵਿਕਲਪ ਹੋ ਸਕਦਾ ਹੈ।
ਖੋਜ ਟੀਮ ਦੁਆਰਾ ਪੋਰਸ ਕਾਰਬਨ ਅਤੇ NiCo2O4 ਇਲੈਕਟ੍ਰੋਡਜ਼ ਦੀ ਵਰਤੋਂ ਕਰਦਿਆਂ ਤਿਆਰ ਕੀਤੀ ਗਈ ਇੱਕ ਅਸਿਮਿਟ੍ਰਿਕ ਸੁਪਰਕਪੈਸਿਟਰ ਡਿਵਾਈਸ ਨੇ, ਸ਼ਾਨਦਾਰ ਸਮਰੱਥਾ ਧਾਰਨ ਅਤੇ ਸਥਿਰਤਾ ਦਾ ਪ੍ਰਦਰਸ਼ਨ ਕੀਤਾ।ਡਿਵਾਈਸ ਦੀ ਬਿਜਲੀ ਜ਼ਰੀਏ ਇੱਕ ਐੱਲਈਡੀ ਲੈਂਪ ਅਤੇ ਇੱਕ ਡੀਸੀ ਪੱਖੇ ਨੂੰ ਚਲਾਇਆ ਜਾ ਸਕਦਾ ਹੈ, ਜਿਵੇਂ ਕਿ ਚਿੱਤਰ ਵਿੱਚ ਦਿਖਾਇਆ ਗਿਆ ਹੈ।
[Publication link: https://doi.org/10.1002/batt.202000121
For further details, contact Dr. B. V. Sarada  ]
[ਪਬਲੀਕੇਸ਼ਨ ਲਿੰਕ: https://doi.org/10.1002/batt.202000121
ਵਧੇਰੇ ਜਾਣਕਾਰੀ ਲਈ ਡਾ. ਬੀ ਵੀ ਸਾਰਦਾ  ਨਾਲ ਸੰਪਰਕ ਕਰੋ]
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 70,421 ਨਵੇਂ ਕੇਸ ਆਏ; 74 ਦਿਨਾਂ ਬਾਅਦ ਸਭ ਤੋਂ ਘੱਟ
ਭਾਰਤ, ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ 66 ਦਿਨਾਂ ਬਾਅਦ 10 ਲੱਖ ਤੋਂ ਘੱਟ ਦਰਜ
ਰੋਜ਼ਾਨਾ ਰਿਕਵਰੀ ਦੇ ਮਾਮਲੇ ਇਕ ਮਹੀਨੇ ਤੋਂ ਵੀ ਵੱਧ ਸਮੇਂ ਤੋਂ ਰੋਜ਼ਾਨਾ ਨਵੇਂ ਕੇਸਾਂ ਨਾਲੋਂ ਕਿਤੇ
ਵੱਧ ਦਰਜ ਹੋ ਰਹੇ ਹਨ
ਰਿਕਵਰੀ ਦਰ ਵਧ ਕੇ 95 .43 ਫੀਸਦ ਹੋਈ
ਰੋਜ਼ਾਨਾ ਪੌਜ਼ੀਟਿਵਿਟੀ ਦਰ 4.72 ਫੀਸਦ ਹੋਈ; ਲਗਾਤਾਰ ਤਿੰਨ ਹਫਤਿਆਂ ਤੋਂ 10 ਫੀਸਦ ਤੋਂ ਘੱਟ
ਭਾਰਤ, ਕੋਵਿਡ ਦੇ ਨਵੇਂ ਰੋਜ਼ਾਨਾ ਮਾਮਲਿਆਂ ਵਿੱਚ ਨਿਰੰਤਰ ਗਿਰਾਵਟ ਦੇ ਰੁਝਾਨ ਨੂੰ ਜਾਰੀ ਰੱਖ ਰਿਹਾ ਹੈ। ਦੇਸ਼ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 70,421 ਰੋਜ਼ਾਨਾ ਨਵੇਂ ਕੇਸ ਸਾਹਮਣੇ ਆਏ ਹਨ। ਪਿਛਲੇ 7 ਦਿਨਾਂ ਤੋਂ ਲਗਾਤਾਰ 1 ਲੱਖ ਤੋਂ ਘੱਟ ਰੋਜ਼ਾਨਾ ਨਵੇਂ ਕੇਸ ਸਾਹਮਣੇ ਆ ਰਹੇ ਹਨ। ਇਹ ਕੇਂਦਰ ਅਤੇ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵੱਲੋਂ ਕੀਤੇ ਜਾ ਰਹੇ ਨਿਰੰਤਰ ਅਤੇ ਸਹਿਯੋਗੀ ਯਤਨਾਂ ਦਾ ਹੀ ਨਤੀਜਾ ਹੈ।
ਭਾਰਤ ਦੇ ਐਕਟਿਵ ਮਾਮਲਿਆਂ ਦੀ ਗਿਣਤੀ ਵਿੱਚ ਲਗਾਤਾਰ ਗਿਰਾਵਟ ਆ ਰਹੀ ਹੈ । ਦੇਸ਼ ਵਿੱਚ
ਕੁੱਲ ਐਕਟਿਵ ਮਾਮਲਿਆਂ ਦੀ ਗਿਣਤੀ ਘਟ ਕੇ ਅੱਜ 9,73,158 ਦਰਜ ਕੀਤੀ ਗਈ ਹੈ ।
ਐਕਟਿਵ ਮਾਮਲਿਆਂ ਦੀ ਗਿਣਤੀ 66 ਦਿਨਾਂ ਬਾਅਦ 10 ਲੱਖ ਤੋਂ ਘੱਟ ਰਿਪੋਰਟ ਹੋ ਰਹੀ ਹੈ ।
ਐਕਟਿਵ ਮਾਮਲਿਆਂ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 53,001 ਮਾਮਲਿਆਂ ਦੀ ਸ਼ੁੱਧ ਗਿਰਾਵਟ
ਦਰਜ ਕੀਤੀ ਗਈ ਹੈ । ਇਹ ਹੁਣ ਦੇਸ਼ ਦੇ ਕੁੱਲ ਪੌਜ਼ੀਟਿਵ ਮਾਮਲਿਆਂ ਦਾ 3.30 ਫੀਸਦ ਬਣਦਾ ਹੈ ।
ਕੋਵਿਡ -19 ਲਾਗ ਤੋਂ ਠੀਕ ਹੋਣ ਵਾਲੇ ਲੋਕਾਂ ਦੀ ਗਿਣਤੀ ਵਧ ਰਹੀ ਹੈ I ਇਸ ਦੇ ਨਾਲ, ਭਾਰਤ ਦੀਆਂ ਰੋਜ਼ਾਨਾ
ਰਿਕਵਰੀਆਂ, ਲਗਾਤਾਰ 32 ਵੇਂ ਦਿਨ ਰੋਜ਼ਾਨਾ ਨਵੇਂ ਪੁਸ਼ਟੀ ਵਾਲੇ ਮਾਮਲਿਆਂ ਦੀ ਗਿਣਤੀ ਤੋਂ ਵੱਧ ਦਰਜ ਕੀਤੀਆਂ
ਗਈਆਂ ਹਨ। ਪਿਛਲੇ 24 ਘੰਟਿਆਂ ਦੌਰਾਨ 1,19,501 ਰਿਕਵਰੀਆਂ ਰਜਿਸਟਰ ਕੀਤੀਆਂ ਗਈਆਂ ਹਨ।
ਰੋਜ਼ਾਨਾ ਨਵੇਂ ਕੇਸਾਂ ਦੇ ਮੁਕਾਬਲੇ ਪਿਛਲੇ 24 ਘੰਟਿਆਂ ਦੌਰਾਨ ਲਗਭਗ 50,000  ਵੱਧ ਰਿਕਵਰੀਆਂ ਦਰਜ ਕੀਤੀਆਂ ਗਈਆਂ ਹਨ।
ਮਹਾਮਾਰੀ ਦੀ ਸ਼ੁਰੂਆਤ ਤੋਂ ਲੈ ਕੇ ਹੁਣ ਤੱਕ ਸੰਕਰਮਿਤ ਲੋਕਾਂ ਵਿੱਚੋਂ 2,81,62,947 ਵਿਅਕਤੀ
ਪਹਿਲਾਂ ਹੀ ਕੋਵਿਡ -19 ਲਾਗ ਤੋਂ ਮੁਕਤ ਹੋ ਚੁੱਕੇ ਹਨ ਅਤੇ ਪਿਛਲੇ 24 ਘੰਟਿਆਂ ਦੌਰਾਨ 1,19,501
ਮਰੀਜ਼ ਠੀਕ ਹੋ ਚੁੱਕੇ ਹਨ। ਇਸ ਨਾਲ ਹੁਣ ਕੁੱਲ ਰਿਕਵਰੀ ਦਰ 95.43 ਫ਼ੀਸਦ ਬਣਦੀ ਹੈ। ਜਿਹੜੀ
ਕਿ ਲਗਾਤਾਰ ਵਾਧੇ ਦੇ ਰੁਝਾਨ ਨੂੰ ਦਰਸਾ ਰਹੀ ਹੈ।
ਦੇਸ਼ ਭਰ ਵਿੱਚ ਵੱਡੇ ਪੱਧਰ ਤੇ ਟੈਸਟਿੰਗ ਸਮਰੱਥਾ ਵਧਾਉਣ ਦੇ ਨਾਲ, ਦੇਸ਼ ਵਿੱਚ ਪਿਛਲੇ 24 ਘੰਟਿਆਂ
ਦੌਰਾਨ ਕੁੱਲ 14,92,152 ਟੈਸਟ ਕੀਤੇ ਗਏ ਹਨ ਅਤੇ ਭਾਰਤ ਵਿੱਚ ਹੁਣ ਤੱਕ ਕੁੱਲ ਮਿਲਾ ਕੇ
ਲਗਭਗ 38 ਕਰੋੜ  ਤੋਂ ਵੱਧ ਟੈਸਟ ਕੀਤੇ ਗਏ ਹਨ।
ਇਕ ਪਾਸੇ, ਜਿੱਥੇ ਦੇਸ਼ ਭਰ ਵਿੱਚ ਟੈਸਟਿੰਗ ਸਮਰੱਥਾ ਵਿੱਚ ਲਗਾਤਾਰ ਵਾਧਾ ਕੀਤਾ ਗਿਆ ਹੈ, ਉਥੇ ਹਫਤਾਵਾਰੀ
ਕੇਸਾਂ ਦੀ ਪੌਜ਼ੀਟੀਵਿਟੀ ਦਰ ਵਿੱਚ ਲਗਾਤਾਰ ਗਿਰਾਵਟ ਦੇਖਣ ਨੂੰ ਮਿਲ ਰਹੀ ਹੈ। ਹਫਤਾਵਾਰੀ ਪੌਜ਼ੀਟੀਵਿਟੀ
ਦਰ ਇਸ ਸਮੇਂ 4.54 ਫੀਸਦ 'ਤੇ ਖੜੀ ਹੈ , ਜਦੋਂ ਕਿ ਰੋਜ਼ਾਨਾ ਪੌਜ਼ੀਟੀਵਿਟੀ ਦਰ ਅੱਜ 4.72 ਫੀਸਦ ‘ਤੇ
ਖੜੀ ਹੈ। ਇਹ ਹੁਣ ਲਗਾਤਾਰ 21 ਦਿਨਾਂ ਤੋਂ 10 ਫੀਸਦ ਤੋਂ ਘੱਟ ਦਰਜ ਹੋ ਰਹੀ ਹੈ।
ਅੱਜ ਸਵੇਰੇ 7 ਵਜੇ ਤੱਕ ਦੇਸ਼ ਭਰ ਚ ਆਰਜੀ ਰਿਪੋਰਟਾਂ ਅਨੁਸਾਰ ਕੁਲ ਮਿਲਾ ਕੇ 35,32,375 ਸੈਸ਼ਨਾਂ ਰਾਹੀਂ
ਕੋਵਿਡ-19 ਟੀਕਿਆਂ ਦੀਆਂ ਕੁੱਲ 25,48,49,301 ਖੁਰਾਕਾਂ ਦਿੱਤੀਆਂ ਗਈਆਂ ਹਨ ।
ਇਨ੍ਹਾਂ ਵਿੱਚ ਸ਼ਾਮਲ ਹਨ-
|
|
ਸਿਹਤ ਸੰਭਾਲ ਵਰਕਰ
|
|
ਪਹਿਲੀ ਖੁਰਾਕ
|
|
1,00,51,785
|
|
ਦੂਜੀ ਖੁਰਾਕ
|
|
69,67,822
|
|
ਫਰੰਟ ਲਾਈਨ ਵਰਕਰ
|
|
ਪਹਿਲੀ ਖੁਰਾਕ
|
|
1,67,57,575
|
|
ਦੂਜੀ ਖੁਰਾਕ
|
|
88,52,564
|
|
18 ਤੋਂ 44 ਉਮਰ ਵਰਗ ਦੇ ਅਧੀਨ
|
|
ਪਹਿਲੀ ਖੁਰਾਕ
|
|
4,12,71,166
|
|
ਦੂਜੀ ਖੁਰਾਕ
|
|
7,69,575
|
|
45 ਤੋਂ 60 ਸਾਲ ਤਕ ਉਮਰ ਵਰਗ ਦੇ ਅਧੀਨ
|
|
ਪਹਿਲੀ ਖੁਰਾਕ
|
|
7,57,08,102
|
|
ਦੂਜੀ ਖੁਰਾਕ
|
|
1,19,77,000
|
|
60 ਸਾਲ ਤੋਂ ਵੱਧ ਉਮਰ ਵਰਗ
|
|
ਪਹਿਲੀ ਖੁਰਾਕ
|
|
6,25,81,044
|
|
ਦੂਜੀ ਖੁਰਾਕ
|
|
1,99,12,668
|
|
ਕੁੱਲ
|
|
25,48,49,301
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਾਰਾਸ਼ਟਰ ਵਿੱਚ ਨੇਰਲ-ਮਾਥੇਰਾਨ ਟੌਏ ਟ੍ਰੇਨ ਦੇ ਫਿਰ ਤੋਂ ਸ਼ੁਰੂ ਹੋਣ ‘ਤੇ ਪ੍ਰਸੰਨਤਾ ਵਿਅਕਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਕਿਹਾ ਕਿ ਮਹਾਰਾਸ਼ਟਰ ਵਿੱਚ ਨੇਰਲ-ਮਾਥੇਰਨ ਟੌਏ ਟ੍ਰੇਨ ਦੇ ਫਿਰ ਤੋਂ ਸ਼ੁਰੂ ਹੋਣ ਨਾਲ ਇਹ ਮਨੋਰਮ ਯਾਤਰਾ ਹੋਰ ਵੀ ਯਾਦਗਾਰ ਬਣ ਜਾਵੇਗੀ।
ਰੇਲਵੇ ਮੰਤਰਾਲੇ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ:
“ਇਸ ਮਨੋਰਮ ਯਾਤਰਾ ਨੂੰ ਹੋਰ ਵੀ ਯਾਦਗਾਰ ਬਣਾਉਂਦੀ ਹੋਈ! ਸਥਾਨਕ ਟੂਰਿਜ਼ਮ ਦੇ ਲਈ ਅੱਛੀ ਖ਼ਬਰ...”
ਵਣਜ ਤੇ ਉਦਯੋਗ ਮੰਤਰਾਲਾ
ਕੋਵਿਡ 19 ਚੁਣੌਤੀਆਂ ਦੇ ਬਾਵਜੂਦ ਭਾਰਤ ਦੇ ਜੈਵਿਕ ਉਤਪਾਦਾਂ ਦੀ ਬਰਾਮਦ ਵਿੱਚ 2020—21 ਦੌਰਾਨ 50% ਤੋਂ ਵੱਧ ਦਾ ਵਾਧਾ ਹੋਇਆ ਹੈ
ਭਾਰਤ ਦੇ ਜੈਵਿਕ ਖੁਰਾਕੀ ਪਦਾਰਥਾਂ ਦੀ ਬਰਾਮਦ ਪਿਛਲੇ ਮਾਲੀ ਸਾਲ  ਦੇ ਮੁਕਾਬਲੇ ਮਾਲੀ ਸਾਲ  ਵਿੱਚ 51% ਵੱਧ ਕੇ 1,040 ਮਿਲੀਅਨ ਡਾਲਰ  ਹੋ ਗਈ ਹੈ ।
ਮਾਤਰਾ ਦੇ ਹਿਸਾਬ ਨਾਲ ਮਾਲੀ ਸਾਲ 2020—21 ਦੌਰਾਨ ਜੈਵਿਕ ਖੁਰਾਕੀ ਪਦਾਰਥਾਂ ਦੀ ਬਰਾਮਦ 39% ਤੋਂ ਵੱਧ ਕੇ 8,88,179 ਮੀਟ੍ਰਿਕ ਟਨ ਹੋ ਗਈ ਹੈ , ਜਦਕਿ 2019—20 ਵਿੱਚ ਇਹ 6,38,998 ਮੀਟ੍ਰਿਕ ਟਨ ਸੀ । ਜੈਵਿਕ ਪਦਾਰਥਾਂ ਵਿੱਚ ਇਹ ਵਾਧਾ ਕੋਵਿਡ 19 ਮਹਾਮਾਰੀ ਵੱਲੋਂ ਦਰਪੇਸ਼ ਲੋਜੀਸਟਿਕਲ ਅਤੇ ਸੰਚਾਲਨ ਚੁਣੌਤੀਆਂ ਦੇ ਬਾਵਜੂਦ ਪ੍ਰਾਪਤ ਹੋਇਆ ਹੈ ।
ਤੇਲ ਕੇਕ ਖਾਣਾ ਦੇਸ਼ ਦੇ ਜੈਵਿਕ ਉਤਪਾਦਾਂ ਦੀ ਬਰਾਮਦ ਦੀ ਇੱਕ ਵੱਡੀ ਵਸਤੂ ਰਿਹਾ ਹੈ ਤੇ ਇਸ ਤੋਂ ਬਾਅਦ ਤੇਲ ਬੀਜ , ਫਲਾਂ ਦੇ ਮਿੱਝ ਤੇ ਪ੍ਰੀਜ , ਅਨਾਜ ਤੇ ਬਾਜਰਾ , ਮਸਾਲੇ , ਚਾਹ , ਮੈਡੀਸੀਨਲ ਪੌਦਿਆਂ ਦੇ ਉਤਪਾਦ , ਸੁੱਕੇ ਫਲ , ਚੀਨੀ , ਦਾਲਾਂ , ਕਾਫੀ ਤੇ ਤੇਲ ਆਦਿ ਆਉਂਦੇ ਹਨ ।
ਭਾਰਤ ਦੇ ਜੈਵਿਕ ਉਤਪਾਦਾਂ ਦੀ ਬਰਾਮਦ ਅਮਰੀਕਾ ਯੂਰਪੀ ਯੂਨੀਅਨ , ਕਨੇਡਾ , ਬਰਤਾਨੀਆ , ਆਸਟ੍ਰੇਲੀਆ , ਸਵਿਟਜ਼ਰਲੈਂਡ , ਇਜ਼ਰਾਈਲ , ਦੱਖਣੀ ਕੋਰੀਆ ਸਮੇਤ 58 ਦੇਸ਼ਾਂ ਨੂੰ ਕੀਤੀ ਗਈ ।
ਐਪੀਡਾ  ਦੇ ਚੇਅਰਮੈਨ ਡਾਕਟਰ ਐੱਮ ਅੰਗਾਮੁੱਥੂ ਨੇ ਦੱਸਿਆ ਕਿ ਵਿਦੇਸ਼ੀ ਬਜ਼ਾਰ ਵਿੱਚ ਭਾਰਤੀ ਜੈਵਿਕ ਉਤਪਾਦ ਵਧੇਰੇ ਪੌਸ਼ਟਿਕ ਹਨ ਅਤੇ ਸਿਹਤ ਲਈ ਜ਼ਰੂਰੀ ਉਤਪਾਦਾਂ ਦੀ ਵਧੇਰੇ ਮੰਗ ਹੋ ਰਹੀ ਹੈ ।
ਜੈਵਿਕ ਉਤਪਾਦ ਇਸ ਸਮੇਂ ਭਾਰਤ ਤੋਂ ਨਾ ਕੇਵਲ ਬਰਾਮਦ ਕੀਤੇ ਜਾਂਦੇ ਹਨ ਬਲਕਿ ਉਹ ਜੈਵਿਕ ਉਤਪਾਦਨ ਲਈ ਰਾਸ਼ਟਰੀ ਪ੍ਰੋਗਰਾਮ ,  ਦੀਆਂ ਜ਼ਰੂਰਤਾਂ ਦੇ ਅਨੁਸਾਰ ਉਤਪਾਦਨ , ਪ੍ਰੋਸੈਸਿੰਗ ਤੇ ਪੈਕ ਤੇ ਲੇਬਲ ਕੀਤੇ ਜਾਂਦੇ ਹਨ । ਐੱਨ ਪੀ ਓ ਪੀ ਨੂੰ ਐਪੀਡਾ ਨੇ 2001 ਵਿੱਚ ਆਪਣੀ ਹੋਂਦ ਵਿੱਚ ਆਉਣ ਤੇ ਲਾਗੂ ਕੀਤਾ ਹੈ ਅਤੇ ਇਸ ਨੂੰ ਇਵੇਂ ਹੀ ਵਿਦੇਸ਼ੀ ਵਪਾਰ  ਐਕਟ 1992 ਦੇ ਤਹਿਤ ਨੋਟੀਫਾਈ ਕੀਤਾ ਗਿਆ ਹੈ ।
ਐੱਨ ਈ ਓ ਪੀ ਪ੍ਰਮਾਣ ਪੱਤਰ ਨੂੰ ਯੂਰਪੀਅਨ ਯੂਨੀਅਨ ਅਤੇ ਸਵਿਟਜ਼ਰਲੈਂਡ ਦੁਆਰਾ ਮਾਣਤਾ ਦਿੱਤੀ ਗਈ ਹੈ , ਜੋ ਭਾਰਤ ਨੂੰ ਬਿਨਾਂ ਪ੍ਰਕਿਰਿਆ ਦੇ ਪੌਦੇ ਉਤਪਾਦਾਂ ਨੂੰ ਬਿਨਾਂ ਕਿਸੇ ਵਾਧੂ ਪ੍ਰਮਾਣਿਕਤਾਕਰਨ ਦੀ ਲੋੜ ਦੇ ਇਹਨਾਂ ਦੇਸ਼ਾਂ ਨੂੰ ਬਰਾਮਦ ਕਰਨ ਦੇ ਯੋਗ ਬਣਾਉਂਦਾ ਹੈ । ਯੂਰਪੀਅਨ ਯੂਨੀਅਨ ਦੇ ਨਾਲ ਬਰਾਬਰਤਾ , ਬ੍ਰੈਕਸਿੱਟ ਦੇ ਬਾਅਦ ਦੇ ਪੜਾਅ ਵਿੱਚ ਵੀ ਬਰਤਾਨੀਆ ਵਿੱਚ ਭਾਰਤੀ ਜੈਵਿਕ ਉਤਪਾਦਾਂ ਦੀ ਬਰਾਮਦ ਦੀ ਸਹੂਲਤ ਦਿੱਤੀ ਗਈ ਹੈ ।
ਪ੍ਰਮੁੱਖ ਬਰਾਮਦ ਕਰਨ ਵਾਲੇ ਦੇਸ਼ਾਂ ਵਿਚਾਲੇ ਵਪਾਰ ਦੀ ਸਹੂਲਤ ਲਈ ਤਾਇਵਾਨ , ਕੋਰੀਆ , ਜਾਪਾਨ , ਆਸਟ੍ਰੇਲੀਆ , ਯੂ ਏ ਈ , ਨਿਊਜ਼ੀਲੈਂਡ ਨਾਲ ਭਾਰਤ ਤੋਂ ਜੈਵਿਕ ਉਤਪਾਦਾਂ ਦੀ ਬਰਾਮਦ ਲਈ ਆਪਸੀ ਮਾਣਤਾ ਸਮਝੌਤੇ ਕਰਨ ਲਈ ਗੱਲਬਾਤ ਜਾਰੀ ਹੈ ।
ਐੱਨ ਈ ਓ ਪੀ ਨੂੰ ਸਵਦੇਸ਼ੀ ਬਜ਼ਾਰ ਵਿੱਚ ਜੈਵਿਕ ਉਤਪਾਦਾਂ ਦੇ ਵਪਾਰ ਲਈ ਫੂਡ ਸੇਫਟੀ ਸਟੈਂਡਰਡ ਅਥਾਰਟੀ ਆਫ ਇੰਡੀਆ  ਵੱਲੋਂ ਵੀ ਮਾਣਤਾ ਪ੍ਰਾਪਤ ਹੈ । ਐੱਨ ਈ ਓ ਪੀ ਨਾਲ ਦੁਵੱਲੇ ਸਮਝੌਤੇ ਤਹਿਤ ਆਉਂਦੇ ਜੈਵਿਕ ਉਤਪਾਦਾਂ ਨੂੰ ਭਾਰਤ ਵਿੱਚ ਦਰਾਮਦ ਲਈ ਮੁੜ ਪ੍ਰਮਾਣਿਤ ਕਰਨ ਦੀ ਲੋੜ ਨਹੀਂ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ 28 ਦਸੰਬਰ ਨੂੰ ਕਾਨਪੁਰ ਦਾ ਦੌਰਾ ਕਰਨਗੇ ਅਤੇ ਕਾਨਪੁਰ ਮੈਟਰੋ ਰੇਲ ਪ੍ਰੋਜੈਕਟ ਦਾ ਉਦਘਾਟਨ ਕਰਨਗੇ
ਇਹ ਪ੍ਰੋਜੈਕਟ ਸ਼ਹਿਰੀ ਮੋਬਿਲਿਟੀ ਨੂੰ ਹੁਲਾਰਾ ਦੇਣ ਲਈ ਪ੍ਰਧਾਨ ਮੰਤਰੀ ਦੇ ਫੋਕਸ ਨੂੰ ਦਰਸਾਉਂਦਾ ਹੈ
ਪ੍ਰਧਾਨ ਮੰਤਰੀ ਆਈਆਈਟੀ ਕਾਨਪੁਰ ਕਨਵੋਕੇਸ਼ਨ ਵਿੱਚ ਬਤੌਰ ਮੁੱਖ ਮਹਿਮਾਨ ਸ਼ਾਮਲ ਹੋਣਗੇ ਅਤੇ ਬਲਾਕਚੈਨ-ਅਧਾਰਿਤ ਡਿਜੀਟਲ ਡਿਗਰੀਆਂ ਲਾਂਚ ਕਰਨਗੇ
ਵਿਦਿਆਰਥੀਆਂ ਨੂੰ ਇੰਸਟੀਟਿਊਟ ਵਿੱਚ ਵਿਕਸਿਤ ਇਨ-ਹਾਊਸ ਬਲਾਕਚੈਨ ਸੰਚਾਲਿਤ ਟੈਕਨੋਲੋਜੀ ਜ਼ਰੀਏ ਡਿਜੀਟਲ ਡਿਗਰੀਆਂ ਜਾਰੀ ਕੀਤੀਆਂ ਜਾਣਗੀਆਂ
ਪ੍ਰਧਾਨ ਮੰਤਰੀ ਬੀਨਾ-ਪਨਕੀ ਮਲਟੀਪ੍ਰੋਡਕਟ ਪਾਈਪਲਾਈਨ ਪ੍ਰੋਜੈਕਟ ਦਾ ਵੀ ਉਦਘਾਟਨ ਕਰਨਗੇ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ 28 ਦਸੰਬਰ 2021 ਨੂੰ ਕਾਨਪੁਰ ਦਾ ਦੌਰਾ ਕਰਨਗੇ ਅਤੇ ਦੁਪਹਿਰ ਕਰੀਬ 1:30 ਵਜੇ ਕਾਨਪੁਰ ਮੈਟਰੋ ਰੇਲ ਪ੍ਰੋਜੈਕਟ ਦੇ ਮੁਕੰਮਲ ਹੋਏ ਸੈਕਸ਼ਨ ਦਾ ਉਦਘਾਟਨ ਕਰਨਗੇ। ਪ੍ਰੋਗਰਾਮ ਦੌਰਾਨ, ਪ੍ਰਧਾਨ ਮੰਤਰੀ ਬੀਨਾ-ਪਨਕੀ ਮਲਟੀਪ੍ਰੋਡਕਟ ਪਾਈਪਲਾਈਨ ਪ੍ਰੋਜੈਕਟ ਦਾ ਵੀ ਉਦਘਾਟਨ ਕਰਨਗੇ। ਇਸ ਤੋਂ ਪਹਿਲਾਂ ਪ੍ਰਧਾਨ ਮੰਤਰੀ ਸਵੇਰੇ ਕਰੀਬ 11 ਵਜੇ ਆਈਆਈਟੀ ਕਾਨਪੁਰ ਦੇ 54ਵੇਂ ਕਨਵੋਕੇਸ਼ਨ ਸਮਾਰੋਹ ਵਿੱਚ ਸ਼ਾਮਲ ਹੋਣਗੇ।
ਸ਼ਹਿਰੀ ਮੋਬਿਲਿਟੀ ਵਿੱਚ ਸੁਧਾਰ ਪ੍ਰਧਾਨ ਮੰਤਰੀ ਦੇ ਮੁੱਖ ਫੋਕਸ ਖੇਤਰਾਂ ਵਿੱਚੋਂ ਇੱਕ ਰਿਹਾ ਹੈ। ਕਾਨਪੁਰ ਮੈਟਰੋ ਰੇਲ ਪ੍ਰੋਜੈਕਟ ਦੇ ਮੁਕੰਮਲ ਹੋਏ ਹਿੱਸੇ ਦਾ ਉਦਘਾਟਨ ਇਸ ਦਿਸ਼ਾ ਵਿੱਚ ਇੱਕ ਹੋਰ ਕਦਮ ਹੈ। ਪੂਰਾ ਹੋਇਆ ਇਹ 9 ਕਿਲੋਮੀਟਰ ਲੰਬਾ ਭਾਗ ਆਈਆਈਟੀ ਕਾਨਪੁਰ ਤੋਂ ਮੋਤੀ ਝੀਲ ਤੱਕ ਹੈ। ਪ੍ਰਧਾਨ ਮੰਤਰੀ ਕਾਨਪੁਰ ਮੈਟਰੋ ਰੇਲ ਪ੍ਰੋਜੈਕਟ ਦਾ ਨਿਰੀਖਣ ਕਰਨਗੇ ਅਤੇ ਆਈਆਈਟੀ ਮੈਟਰੋ ਸਟੇਸ਼ਨ ਤੋਂ ਗੀਤਾ ਨਗਰ ਤੱਕ ਮੈਟਰੋ ਦੀ ਸਵਾਰੀ ਕਰਨਗੇ। ਕਾਨਪੁਰ ਵਿੱਚ ਮੈਟਰੋ ਰੇਲ ਪ੍ਰੋਜੈਕਟ ਦੀ ਪੂਰੀ ਲੰਬਾਈ 32 ਕਿਲੋਮੀਟਰ ਹੈ, ਅਤੇ ਇਸ ਨੂੰ 11,000 ਕਰੋੜ ਰੁਪਏ ਤੋਂ ਵੱਧ ਦੀ ਲਾਗਤ ਨਾਲ ਬਣਾਇਆ ਜਾ ਰਿਹਾ ਹੈ।
ਪ੍ਰਧਾਨ ਮੰਤਰੀ ਬੀਨਾ-ਪਨਕੀ ਮਲਟੀਪ੍ਰੋਡਕਟ ਪਾਈਪਲਾਈਨ ਪ੍ਰੋਜੈਕਟ ਦਾ ਉਦਘਾਟਨ ਕਰਨਗੇ। 356 ਕਿਲੋਮੀਟਰ ਲੰਬੇ ਇਸ ਪ੍ਰੋਜੈਕਟ ਦੀ ਸਮਰੱਥਾ ਲਗਭਗ 3.45 ਮਿਲੀਅਨ ਮੀਟ੍ਰਿਕ ਟਨ ਪ੍ਰਤੀ ਸਾਲ ਹੈ। ਮੱਧ ਪ੍ਰਦੇਸ਼ ਦੀ ਬੀਨਾ ਰਿਫ਼ਾਇਨਰੀ ਤੋਂ ਕਾਨਪੁਰ ਦੇ ਪਨਕੀ ਤੱਕ ਫੈਲਿਆ ਇਹ ਪ੍ਰੋਜੈਕਟ 1500 ਕਰੋੜ ਰੁਪਏ ਤੋਂ ਵੱਧ ਦੀ ਲਾਗਤ ਨਾਲ ਬਣਾਇਆ ਗਿਆ ਹੈ। ਇਹ ਖੇਤਰ ਵਿੱਚ ਬੀਨਾ ਰਿਫਾਇਨਰੀ ਤੋਂ ਪੈਟਰੋਲੀਅਮ ਉਤਪਾਦਾਂ ਨੂੰ ਪਹੁੰਚਾਉਣ ਵਿੱਚ ਮਦਦ ਕਰੇਗਾ।
ਪ੍ਰਧਾਨ ਮੰਤਰੀ ਆਈਆਈਟੀ ਕਾਨਪੁਰ ਦੀ 54ਵੀਂ ਕਨਵੋਕੇਸ਼ਨ ਦੇ ਮੁੱਖ ਮਹਿਮਾਨ ਹੋਣਗੇ। ਕਨਵੋਕੇਸ਼ਨ ਦੌਰਾਨ, ਸਾਰੇ ਵਿਦਿਆਰਥੀਆਂ ਨੂੰ ਨੈਸ਼ਨਲ ਬਲਾਕਚੈਨ ਪ੍ਰੋਜੈਕਟ ਅਧੀਨ ਸੰਸਥਾ ਵਿੱਚ ਵਿਕਸਿਤ ਇੱਕ ਇਨ-ਹਾਊਸ ਬਲਾਕਚੈਨ-ਸੰਚਾਲਿਤ ਟੈਕਨੋਲੋਜੀ ਜ਼ਰੀਏ ਡਿਜੀਟਲ ਡਿਗਰੀਆਂ ਜਾਰੀ ਕੀਤੀਆਂ ਜਾਣਗੀਆਂ। ਪ੍ਰਧਾਨ ਮੰਤਰੀ ਬਲਾਕਚੈਨ ਅਧਾਰਿਤ ਡਿਜੀਟਲ ਡਿਗਰੀਆਂ ਦੀ ਸ਼ੁਰੂਆਤ ਕਰਨਗੇ। ਇਹ ਡਿਜੀਟਲ ਡਿਗਰੀਆਂ ਵਿਸ਼ਵ ਪੱਧਰ 'ਤੇ ਪ੍ਰਮਾਣਿਤ ਕੀਤੀਆਂ ਜਾ ਸਕਦੀਆਂ ਹਨ ਅਤੇ ਇਨ੍ਹਾਂ ਦੀ ਜਾਅਲੀ ਨਕਲ ਨਹੀਂ ਬਣਾਈ ਜਾ ਸਕਦੀ।
ਬਿਜਲੀ ਮੰਤਰਾਲਾ
ਕੇਂਦਰੀ ਬਿਜਲੀ, ਨਵੀਂ ਅਤੇ ਨਵਿਆਉਣਯੋਗ ਊਰਜਾ ਮੰਤਰੀ ਨੇ ਐੱਨਟੀਪੀਸੀ ਪੂਰਬੀ ਖੇਤਰ ਪ੍ਰੋਜੈਕਟਾਂ ਦੇ ਤਹਿਤ ਕਾਰਪੋਰੇਟ ਸਮਾਜਿਕ ਜ਼ਿੰਮੇਵਾਰੀ  ਕਾਰਜਾਂ ਦੀ ਸ਼ੁਰੂਆਤ ਕੀਤੀ
ਕੇਂਦਰੀ ਬਿਜਲੀ, ਨਵੀਂ ਅਤੇ ਨਵਿਆਉਣਯੋਗ ਊਰਜਾ ਮੰਤਰੀ, ਸ਼੍ਰੀ ਆਰ ਕੇ ਸਿੰਘ ਨੇ 19 ਅਤੇ 20 ਅਗਸਤ, 2021 ਨੂੰ ਐੱਨਟੀਪੀਸੀ ਦੀ ਪੂਰਨ ਮਾਲਿਕਾਨਾ ਵਾਲੀ ਸਹਾਇਕ ਕੰਪਨੀ ਨਬੀ ਨਗਰ ਪਾਵਰ ਜੈਨਰੇਟਿੰਗ ਕੰਪਨੀ ਲਿਮਿਟੇਡ  ਦੇ ਪਰਿਸਰ ਦਾ ਦੌਰਾ ਕੀਤਾ।
ਇਸ ਦੌਰੇ ਦੌਰਾਨ ਸ਼ੀ ਸਿੰਘ ਨੇ ਐੱਨਟੀਪੀਸੀ ਅਤੇ ਐੱਨਪੀਜੀਸੀ ਵੱਲੋਂ 11.32 ਕਰੋੜ ਰੁਪਏ ਦੇ ਵੱਖ-ਵੱਖ ਕਾਰਪੋਰੇਟ ਸਮਾਜਿਕ ਜ਼ਿੰਮੇਵਾਰੀ  ਕਾਰਜਾਂ ਨੂੰ ਸਥਾਨਕ ਲੋਕਾਂ ਨੂੰ ਸਮਰਪਿਤ ਕੀਤਾ। ਇਨ੍ਹਾਂ ਵਿੱਚ ਮੇਹ-ਔਰੰਗਾਬਾਦ ਵਿੱਚ ਪੀਐੱਚਸੀ ਦਾ ਉਦਘਾਟਨ ਅਤੇ ਬਰਹ ਵਿੱਚ ਐਲਿਮਕੋ ਦੇ ਸਹਿਯੋਗ ਨਾਲ ਦਿਵਯਾਂਗ ਲੋਕਾਂ ਦੇ ਲਈ ਸਹਾਇਕ ਵਸਤੂਆਂ ਦੀ ਵੰਡ ਸ਼ਾਮਲ ਹੈ। ਉਨ੍ਹਾਂ ਨੇ ਬਿਹਾਰ ਦੇ ਚਾਰ ਜ਼ਿਲ੍ਹਿਆਂ ਵਿੱਚ ਆਯੋਜਿਤ ਹੋਣ ਵਾਲੇ ਕੈਂਸਰ ਜਾਂਚ ਕੈਂਪ ਦੇ ਲਈ ਸਮਰਪਿਤ ਮੈਡੀਕਲ ਵੈਨ ਨੂੰ ਝੰਡੀ ਦਿਖਾ ਕੇ ਰਵਾਨਾ ਕੀਤਾ। ਅਤੇ ਇੱਕ ਸਮਾਰੋਹ ਵਿੱਚ ਔਨਲਾਈਨ /ਔਫਲਾਈਨ ਮੋਡ ਨਾਲ ਐੱਨਟੀਪੀਸੀ ਦੇ ਆਸਪਾਸ ਦੇ ਹੱੜ੍ਹ ਤੋਂ ਪ੍ਰਭਾਵਿਤ ਖੇਤਰਾਂ ਵਿੱਚ ਰਹਿਣ ਵਾਲੇ ਦਿਵਯਾਂਗਜਨਾਂ ਨੂੰ ਸਹਾਇਤਾ ਅਤੇ ਸਹਾਇਕ ਉਪਕਰਣਾਂ ਦਾ ਵਿਤਰਣ ਕੀਤਾ।
ਪ੍ਰੋਗਰਾਮ ਦੇ ਦੌਰਾਨ ਉਨ੍ਹਾਂ ਨੇ ਐੱਨਪੀਜੀਸੀ ਅਤੇ ਬੀਆਰਬੀਸੀਐੱਲ ਪ੍ਰਜੈਕਟਾਂ ਦੁਆਰਾ ਸੰਕਲਿਤ ਸੀਐੱਸਆਰ ਦੇ ਦੋ ਸੰਗ੍ਰਿਹਾਂ ਦੀ ਤਖਤੀ ਤੋਂ ਪਰਦਾ ਹਟਾਇਆ। ਸ਼੍ਰੀ ਪਰਵੀਨ ਸਕਸੈਨਾ, ਰੈੱਡ ਈਆਰ-1 ਨੇ ਕੇਂਦਰੀ ਬਿਜਲੀ ਮੰਤਰੀ ਨੂੰ ਇਨ੍ਹਾਂ ਪ੍ਰੋਜੈਕਟਾਂ ਰਾਹੀਂ ਸ਼ੁਰੂ ਕੀਤੀ ਗਈ ਸੀਐੱਸਆਰ ਪਹਿਲਾਂ ਅਤੇ ਹੋਰ ਪ੍ਰੋਜੈਕਟਾਂ ਦੇ ਬਾਰੇ ਵਿੱਚ ਜਾਣਕਾਰੀ ਦਿੱਤੀ। ਸ਼੍ਰੀ ਸਿੰਘ ਨੇ ਐੱਨਟੀਪੀਸੀ/ਐੱਨਪੀਜੀਸੀ ਅਤੇ ਬੀਆਰਬੀਸੀਐੱਲ ਦੀ ਪ੍ਰਗਤੀ ਅਤੇ ਲੰਬਿਤ ਮਹੱਤਵਪੂਰਨ ਮੁੱਦਿਆਂ ‘ਤੇ ਰੈੱਡ , ਜ਼ਿਲ੍ਹਾ ਮੈਜਿਸਟ੍ਰੇਟ ਅਤੇ ਐੱਸਪੀ ਔਰੰਗਾਬਾਦ ਅਤੇ ਐੱਨਪੀਜੀਸੀ ਤੇ ਬੀਆਰਬੀਸੀਐੱਲ ਦੇ ਸੀਓ ਦੀ ਉਪਸਥਿਤੀ ਵਿੱਚ ਇੱਕ ਸਮੀਖਿਆ ਬੈਠਕ ਦੀ ਪ੍ਰਧਾਨਗੀ ਕੀਤੀ। ਉਨ੍ਹਾਂ ਨੇ ਜ਼ਿਲ੍ਹਾ ਪ੍ਰਸ਼ਾਸਨ ਨੂੰ ਸਮੇਂਬੱਧ ਤਰੀਕੇ ਨਾਲ ਮੁੱਦਿਆਂ ਦਾ ਸਮਾਧਾਨ ਕਰਨ ਦਾ ਨਿਰਦੇਸ਼ ਦਿੱਤਾ ਤਾਕਿ ਲੋਕਾਂ ਨੂੰ ਯਕੀਨੀ ਕੁਸ਼ਲ ਤਰੀਕੇ ਨਾਲ ਸੇਵਾ ਦਿੱਤੀ ਜਾ ਸਕੇ।